NEKRETNINE MLADENOVAC - POSTAVI OGLAS - NEKRETNINE\nNEKRETNINE MLADENOVAC - BESPLATNI OGLASI NEKRETNINA U MLADENOVCU\nNEKRETNINE MLADENOVAC - KUPOVINA, PRODAJA I IZDAVANJE NEKRETNINA U MLADENOVCU:\nNa ovom web portalu možete potpuno besplatno postaviti svoj oglas za izdavanje, kupovinu ili prodaju svoje nekretnine u MLADENOVCU i to bez posrednika i bez ikakve provizije. Ovaj sajt jeste zapravo regionalni online oglašivač za izdavanje nekretnina u MLADENOVCU, gde ste u mogućnosti da se direktno sastanete i povežete sa vlasnicima nekretnina i sa potencijalnim kupcima. Na ovom sajtu možete potpuno besplatno postaviti svoj oglas sa fotografijama ukoliko izdajete ili prodajete svoju nekretninu u MLADENOVCU. Jednostavno, samo postavite svoj oglas sa fofografijom nekretnine ukoliko izdajete ili prodajete svoju nekretninu u MLADENOVCU ili pak napišite Vaš zahtev u oglasu da potražujete slobodnu nekretninu koju želite da je uzmete u zakup ili pak da je kupite.\nU tabeli ispod dati su već postavljeni oglasi u vezi izdavanja, kupovine i prodaje nekretnina u MLADENOVCU. Odaberite u tabeli ispod tip oglasa u kojem želite da postavite svoj oglas i jednostavno u okviru tog polja kliknite na "POSTAVI SVOJ OGLAS" gde će Vam se otvoriti nova stranica gde možete kompletno postaviti svoj oglas.\nKao što smo napomenuli, sve naše usluge su besplatne i paket ovih usluga obuhvata čitav spektar umreženih oglasa, što znači da će Vaš postavljeni oglas automatski biti poslat na još puno drugih sajtova, blogova i društvenih mreža čija je tema oglašavanje izdavanje i prodaja nekretnina u MLADENOVCU. Time će Vaš oglas biti izložen znatno većem broju pogleda zainteresovanih.....\nOvde, na ovim stranicama možete potpuno besplatno postaviti Vaš oglas za izdavanje, kupovinu ili prodaju stanova, kuća, lokala, magacina ili placeva u MLADENOVCU. Ukoliko prodajete ili izdajete svoj stan, poslovni prostor, kuću, vikendicu, garažu ili lokal u MLADENOVCU u mogućnosti ste da uz tekst svog oglasa postavite i proizvoljni broj fotografija za objekat koji prodajete ili izdajete.\nBESPLATNI OGLASI NEKRETNINA - MLADENOVAC (SA FOTOGRAFIJAMA NEKRETNINA)\nKATEGORIJE U KOJIMA MOŽETE POSTAVITI SVOJ OGLAS NEKRETNINE U MLADENOVCU:\n(obuhvata sve tipove nekretnina u MLADENOVCU koje se izdaju, to mogu biti stanovi, kuće, lokali, vikendice, placevi, hale i dr. objekti koji se izdaju u zakup)\nOSTALE NEKRETNINE U MLADENOVCU\n(obuhvata sve druge kupoprodaje nekretnina u MLADENOVCU a koje nisu uvršćene u neku od naših kategorija nekretnina. Isto obuhvata i delatnosti vezane za selidbu i transport u MLADENOVCU, gradnju nekretnina, enterijere i dr.)\nTekst oglasa trebalo bi da sadrži bar osnovne karakteristike stana, kuće, vikendice, lokala, hale ili garaže tj. godinu izgradnje nekretnine, tačnu lokaciju, kvalitet i materijal koji je korišćen pri gradnji, kao i druge osnovne karakteristike vezano za nekretninu koju prodajete ili izdajete u MLADENOVCU. Dobro bi bilo napomenuti i koliko je udaljena autobuska i železnička stanica, vrtić i škola, od nekretnine za koju postavljate oglas, zatim da li se nalazi na periferiji ili u centru grada i koliko su udaljene osnovne transportne ulice, sportski tereni, pijaca, tržni centri i prodavnice. Na kraju svog tekstualnog dela oglasa za prodaju ili izdavanje nekretnine u MLADENOVCU trebate da postavite neku od kontakt informacija kako bi potencijalni zainteresovani kupci mogli da Vas lako pronađu i kontaktiraju. Kao kontakt informacija može biti Vaš mejl, sajt, broj telefona, mobilni ili pak Vaša tačna adresa ... (bilo koja kontakt informacija koja je Vama pogodna).\nPostavite na ovom našem sajtu svoj oglas za prodaju ili izdavanje nekretnine u MLADENOVCU i automatski Vaš postavljen oglas će biti prikazan ne samo na ovom sajtu, već i na mnogim drugim sajtovima i blogovima koji su u sistemu umreženih oglasa nekretnina za prodaju ili izdavanje nekretnina u MLADENOVCU. Postavljanje oglasa nekretnine u MLADENOVCU više je nego lako i za samo nekoliko minuta ste u mogućnosti da uz tekstualni deo oglasa postavite i fotografije nekretnine koju prodajete ili izdajete. Sve ove naše usluge su u potpunosti besplatne a za postavljanje oglasa nije Vam potrebna nikakva registracija i prijava.\nI pored ozbiljne konkurencije naša grupacija za mrežno oglašavanje nekretnina jeste i dalje u samom vrhu sajtova za oglašavanje. Naš osnovni cilj jete taj da omogućimo svim zainteresovanim oglašivačima nekretnina u MLADENOVCU da besplatno i lako mogu da postave svoj oglas za nekretninu sa fotografijama nekretnine, kao i da učinimo da njihov postavljen oglas za prodaju ili izdavanje nekretnine u MLADENOVCU bude što vidljiviji a što činimo preko našeg sistema umreženih sajtova nekretnina.\nUkoliko budete uneli precizno svoje podatke u vezi sa prodajom ili izdavanjem svoje nekretnine u MLADENOVCU i ukoliko budete postavili i fotografije i time učinili da Vaš oglas bude jasniji i upečatljiviji (jer fotografija govori hiljadu reči), možete da očekujete da će Vam se neko odazvati preko kontakt podataka koje ste postavili u tekstualnom delu Vašeg oglasa.


Neradnički odbranio titulu u Amaterskoj košarkaškoj ligi (VIDEO) - Sportske vesti\n23 Apr, 2017 by Dragan Panajotović\nTitula nije promenila vlasnika! Neradnički je odbranio trofej! Ekipa zanimljivog imena je šampion i druge sezone niške Amaterske košarkaške lige.\nOd 8. oktobra prošle godine kada je počela, pa do borbe za pehar, odigrano je više od 60 utakmica. Finalni meč bio je kruna još jedne uspešne sezone.\nU duelu za trofej sastale su se dve ekipe koje su tokom sezone najviše i pokazale – Neradnički i Niški mevedi. U zanimljivoj i borbenoj utakmici, Neradnički je bio ubedljiviji i uspešniji, slavio je rezultatom 63:49. Iako su Niški medvedi regularni deo sezone završili bez poraza, Neradnički je u najbitnijem meču pokazao veći kvalitet i zasluženo stigao do trofeja.\nPo završetku duela priređena je ceremonija za sve učesnike takmičenja. Podeljene su medalje najboljim timovima, kao i individualna priznanja najboljim igračima lige.\nEntuzijasti su još jednom pokazali da je košarka najlepša kada se igra iz zadovoljstva i iz Niša su poslali sjajnu sliku, za primer mnogima koji od košarke žive. Dokaz o ozbiljnosti organizacije, a istovremeno i o popularnosti košarke bila je velika posećenost u dvorani Čair, na kojoj mnogi sportski kolektivi mogu pozavideti.\nEntuzijazam organizatora i odlične reakcije javnosti nisu prošle neprimećene ni kod ljudi koji donose odluke bitne za život građana, pa je više nego izvesno da ova liga ima budućnost.\nU našoj zemlji se o entuzijazmu uglavnom samo govori, a retko ko se prihvati nimalo lakog posla organizovanja ovako glomaznih projekata koji uz popularizaciju košarke pokreću i mnoge druge lepe stvari. Amaterska košarkaška liga Niša postoji samo dve sezone, ali je i za tako kratak period ostavila dosta toga iza sebe. Njena popularnost je sve veća što je dovelo do toga da se razmišlja o povećanju broja učesnika lige naredne sezone. Niš možda nema sreće u profesionalnoj klupskoj košarci, ali što se amaterske tiče, više je nego uspešan i postavio je velike standarde.


Đurić u Berlinu: Pregovori Beograda i Prištine o pokretanju železničke linije - Infobrif\nObjavljeno 27.01.2020. u 12:02 poslednja izmena 27.01.2020. u 11:52\nU skladu sa najavama specijalnog izaslanika predsednika SAD za mirovne pregovore između Beograda i Prištine, danas će u Berlinu početi pregovori dve strane o obnovi železničkog saobraćaja između centralnog Kosova i južne Srbije.\nRičard Grenel je nove pregovore najavio prošlog petka, pet dana nakon što je javnost iznenada saznala da je Ministarstvo privrede potpisalo Pismo namere sa kosovskom Agencijom za civilno vazduhoplovstvo i kompanijom Lufthansa o uspostavljanju direktnog leta između Beograda i Prištine.\nI dok je dogovor o avio-liniji protekao u potpunoj tajnosti pri čemu je tek naknadno predsednik Srbije, Aleksandar Vučić javnost obavestio da je „borba sa Albancima bila teška nekoliko meseci“, pregovori o uspostavljanju železničke linije ipak su najavljeni.\nKako je sinoć u emisiji Hit Tvit na RTV Pink potvrdila premijerka Srbije, Ana Brnabić, srpsku delegaciju u pregovorima danas će predvoditi direktor Kancelarije za KiM, Marko Đurić.\n„Dakle, imali smo isti cilj, i uspeli smo to da izguramo i napravimo prvi korak, naš tim je već sad u Berlinu predvođen Markom Đurićem i sutra se nastavljaju razgovori. Ti razgovori su teški, ali to je borba za svaku tačku, svaki zarez“, rekla je sinoć Brnabić gostujući u emisiji sa ambasadorom SAD u Beogradu, Entonijem Godfrijem.\nNa današnjem sastanku u Berlinu Kosovo će predstavljati direktor za drumski saobraćaj Džem Veselji i direktor putne infrastrukture Ram Ćupeva.\nIzvor KoSSev, Kosovo Online\nBeogradBerlinMarko ĐurićPrištinaŽeleznički saobraćaj


Nemačka produžila restrikcije za ulazak u zemlju › Made-in-Germany.rs\nU Nemačkoj je broj zaraženih korona virusom ponovo u blagom porastu, pa je vlada produžila ograničenja pri ulasku u zemlju, dok ministar zdravstva Jens Špan upozorava da je tempo vakcinacije nezadovoljavajući, piše Dojče vele.\nMinistar Špan je tim povodom poručio da će na jesen svi zavodi za negu starijih osoba biti snabdeveni zaštitnim maskama. Takođe je u toku izgradnja Nacionalne zdravstvene rezerve, za koju Špan kaže da već sadrži milijardu hirurških maski i više od 250 miliona maski sa standardom FFP2. On je istakao da su Nemačkoj potrebni pametni sistemi proizvodnje, kako bi medicinska oprema bila ponuđena pre isteka roka upotrebe i izbeglo uništavanje zaliha.\n– Veoma je važno da se škole i vrtići otvore u okruženju sa niskim procentima novozaraženih. Građani treba da se pridržavaju svih propisanih mera i da nose maske u zatvorenim prostorijama. Takođe bi se trebalo redovno testirati, a ukoliko ljudi nisu vakcinisani, trebalo bi da se vakcinišu.\nMi sada odlučujemo kakvi će nam biti septembar, oktobar i novembar – rekao je Špan.\nVažeća pandemijska pravila za ulazak u Nemačku su produžena do 10. septembra, a vlada je usvojila i neka olakšice koje se tiču karantina. Vakcinisani putnici, koji dolaze iz takozvanih područja sa virusnim rizikom, ubuduće će provoditi manje vremena u karantinu, ukoliko dokažu da je njihova zaštita delotvorna protiv soja virusa kojem su bili izloženi. To će se primenjivati nakon što Institut Robert Koh utvrdi delotvornost neke vakcine protiv određenog soja virusa i saopštenje o tome objavi na svom sajtu. Četrnaestodnevni karantin moći će da se skrati i ako se neko područje proglasi manje opasnim, a nova pravila će važiti od 28. jula.\nPrema podacima Instituta Robert Koh, u Nemačkoj je potpuno vakcinisano 47,3 posto stanovništva, u utorak su iskorišćene 572.482 doze vakcine, preko 39 milona ljudi je i revakcinisano, a preko 50 miliona građana je dobilo najmanje jednu dozu (60,2%). Špan je na Tviteru napisao da ni u jednoj zemlji Evrope nije vakcinisano toliko ljudi kao u Nemačkoj, ali je dodao da to još uvek nije dovoljno da bi se zaustavio delta soj.\nČelnik Svetske zdravstvene organizacije (SZO) Tedros Adanom Gebrejsus je kritikovao raspodelu vakcina u svetu. Kako je rekao, vakcine su nagomilane u rukama malobrojnih srećnika, umesto da se široko upotrebe, te je poručio da će pandemija biti završena kada svet odluči da je završi, budući da svet ima sav potreban alat kojim bolest može da se otkrije, leči i predupredi.


NADA KRATKO TRAJALA: Rajković ne prelazi u Partizan - Domaći fudbal, Fudbal, Transferi\nHotSport»Domaći fudbal, Fudbal, Transferi»NADA KRATKO TRAJALA: Rajković ne prelazi u Partizan\nNADA KRATKO TRAJALA: Rajković ne prelazi u Partizan\n| 2015-08-06T20:32:59+02:00\t6. avg 2015. 20:29|0 komentara|HotSport, Mondo\nPonadali su se navijači Partizana da bi mogli da dobiju veliko pojačanje za predstojeće evroizazove, pošto su eliminacijom Steaue obezbedili u najgorem slučaju plasman u grupnu fazu Lige Evrope.\nNa stadionu Partizana u sredu uveče viđen je povremeni reprezentativac Srbije Slobodan Rajković, kojem je istekao ugovor sa Hamburgerom, što je odmah podgrejalo nadu da bi sada već iskusni štoper mogao da obuče crno-beli dres.\nMeđutim, do toga prema Rajkovićevim rečima neće doći.\n– Ne, ne, ne pregovaram sa Partizanom, niti je bilo takvih inicijativa. Došao sam sinoć na utakmicu u ulozi navijača – u smislu da podržim naš klub u Evropi. Trenutno sam u Beogradu, pa sam iskoristio priliku da pogledam utakmicu. Zaista nisam u pregovorima sa crno-belima, rekao je Rajković u izjavi za Mondo.\n26-godišnji fudbaler ima nekoliko ponuda, a među njima se ističe ona koju je dobio od solunskog PAOK-a opa na kraju možda ipak obuče crno-beli dres.\nIpak, jedan drugi igrač bi uskoro mogao da pojača odbranu srpskog šampiona i to kakav.\nTAGOVI: Partizan, FK Partizan, slobodan rajković


Patriotsko komitski savez Crne Gore (PKS) je još 31.marta, uputio dopis ambasadama SAD, Velike Britanije, Nemačke, Evropske unije, Republike Italije, Hrvatske, Bosne I Hercegovine, Albanije i Slovenije o, kako navode, ogromnoj opasnosti koja preti Crnoj Gori od strane nove vlasti. Kako PKS ističe, radi se o planiramom demografskom inžinjeringu, nakon kojeg bi Crnogorci, kao domicilni narod, bili manjina u vlastitoj državi!\n“Uradili smo to, kao najmlađa partija u Crnoj Gori, koja baštini ljubav prema domovini i istinskim vrednostima Crne Gore, a to je njen građanski karakter i multietničnost; kao partija koja se zalaže za demokratske vrednosti, kao što su ograničavanje mandata predsednika države i vlade na dva, a za ograničavanje poslaničkog i odborničnog mandata na četiri godine; kao partija koja se zalaže da dijaspora ima svoj mandat u Skupštini domovine, za rehabilitaciju boraca za suverenost iz 1918.godine, za antifašizam i nacionalno pomirenje“, ističu oni.\nKažu da su upozorili predstavnike ambasada da, ovakvom namerom vlasti, Crnoj Gori, kao građanskoj I multietničkoj državi, preti propast, ukoliko se realizuju planovi o izmeni Odluke o kriterijumima za utvrđivanje uslova za sticanje crnogorskog državljanstva prijemom kao i izmene Zakona o registru prebivališta i boravišta realizuju. Odluka definiše šta se smatra zakonitim i neprekidnim boravkom za sticanje crnogorskog državljanstva.\n“Naša država Crna Gora, je ugrožena sa ovom antidemokratskom vlašću, koja ne priznaje crnogorsku naciju, jezik i crkvu, koja negira antifašizam i preko Srpske pravoslavne crkve želi da rehabilituje fašistički četnički pokret iz Drugog svetskog rata, sa vlašću koja slavi ratne zločince Ratka Mladića, Radovana Karadžića i ostale, sa vlašću koja ne priznaje genocid u Srebrenici, sa vlašću koja je cunami za sve crnogorsko i multietničko – jer joj je nacionalni, ekonomski i biološki opstanak doveden u opasnost”, ističu u pismu iz PKS.\nOvim planiranim izmenama u domenu sticanja crnogorskog državljanstva, trajno ćemo dobiti ruske i srpske državljane, a izgubiti crnogorske iseljenike i nikada više-NIKADA-Crna Gora neće biti država i crnogorskog naroda. Svako drastično povećanje broja državljana u maloj Crnoj Gori, u ovom slučaju ruskih i srpskih, menja njenu demografsku strukturu i uvodi strance u poziciju da odlučuju o našoj sudbini“.\nSa žaljenjem se konstatuje da i nakon nedjelju dana odgovora nema, pa će ponoviti sve ovo što su u dopisu naveli. “Pozivamo i ostale subjekte u Crnoj Gori da urade isto”, zaključuju u saopštenju./ibna


Kakav uticaj sankcije EU imaju na Belorusiju\nSvet Autor:Ana Tašković23. jun. 202116:01\nEU pojačala je sankcije protiv Belorusije zbog prinudnog sletanja aviona Rajanera u Minsk. Od 21. juna, 78 beloruskih pojedinaca i osam entiteta dodato je na spisak ljudi i kompanija pod zabranom putovanja i zamrzavanjem imovina u EU.\nLitvanija sumnja: Belorusija iz osvete šalje migrante\nBelorusija ograničila mogućnost građana da napuste zemlju\nAdvokat tvrdi: Belorusija podiže optužnicu protiv Sapege\nEU već zabranjuje beloruskom avio-prevozniku da koristi njihove vazdušne prostore i aerodrome. Dalje ekonomske sankcije razmotriće lideri EU kada se sastanu samitu 24 juna.\nKakav bi uticaj ograničenja leta mogao da ima na Belorusiju?\nPrema veb stranici za praćenje vazduhoplovstva Flightradar24, iznad Belorusije je prošle nedelje proletelo oko 3.300 letova, od kojih je 660 letelo za tu zemlju. Belorusija prima prihod od avio-kompanja koje ulaze u njen vazdušni prostor do 70.000 evra dnevno, prema Džonu Grantu iz kompanije za vazduhoplovnu analitiku OAG, prenosi BBC.\nGubitak ove sume novca, kako kaže bio bi „neprijatnost“ ali ne bi imao značajan uticaj na ekonomiju Belorusije.\nUmesto da lete iznad Belorusije, avio-kompanije imaju mogućnost da koriste vazdušni prostor Litvanije ili Letonije, bez produžavanja leta, tako da nastali dodatni troškovi goriva ne bi bili veliki.\nMape koje pokazuju putanje leta, pokazuju da se neke avio-kompanije sada preusmeravaju kako bi izbegle Belorusiju.\nRusija je ključni saveznik Belorusije, i ona je 27. i 28. maja uskratila ulaz u svoj vazdušni prostor dvema avio-kompanijama jer su planirale da izbegnu prelet preko Belorusije da bi došle do Moskve.\nKoje druge mere razmatra EU?\nLideri EU razmotriće dalje ekonomske sankcije kada se sastanu na dvodnevnom samitu 24. juna. Mere će verovatno obuhvatati mere protiv izvoza kalijuma, kao i izvoz duvanski proizvoda i naftnih derivata. Procenjuje se da Belorusija raspolaže sa 20 odsto svetskih rezervi kalijuma, a ovog proizvoda je jedan od glavnih izvora deviza za Belorusiju.\nKakve sankcije protiv Belorusije već postoje?\nEU je prvi put uvela restriktivne mere protiv Belorusije 2004. godine, nakon nestanka dva opoziciona političara, novinara i biznismena nekoliko godina ranije. To je uključivalo embargo na oružje i zabranu izvoza robe povezane sa unutrašnjom represijom.\nEU je uvela više sankcije protiv Belorusije 1. oktobra 2020. godine, kao odogovor na „brutalnost beloruskih vlasti i kao podršku demokratskim pravima beloruskog naroda“.\nOva ograničenja, zabrana putovanja i zamrzavanje imovine protiv pojedinaca i entiteta povezanih sa vladom Aleksandra Lukašenka, od tada su proširena.\nOd juna 2021. godine, EU primenjuje ograničenja na ukupno 166 osoba i 15 entiteta.\nOnima sa liste zabranjen je ulazak ili tranzit kroz teritorije EU i njihova imovina u EU je zamrznuta. Pored toga, građanima i kompanijama EU zabranjeno je stavljanje sredstava na raspolaganje bilo kom pojedincu ili kompaniji sa spiska.\nDa li i druge zemlje imaju sankcije protiv Belorusije?\nUjedinjeno Kraljevstvo je proširilo svoje sankcije prema Belorusiji 21. juna dodavanjem još 11 ljudi i dva entiteta na svoj spisak. Ograničenja Velike Britanije sada obuhvataju 99 ljudi i devet organizacija.\nAmeričko ministarstvo finansija takođe je saopštilo da proširuje sankcije protiv Belorusije, ciljajući 16 beloruskih pojedinaca i pet entiteta.\nSAD imaju sankcije protiv Belorusije od 2006. godine. One su pooštrene 2008. godine, a proširene su u oktobru 2020. godine na 24 osobe, kao odgovor na predsedničke izbore 9. avgusta i naknadno suzbijanje protesta opozicije.\nGrupa bogatih država G7 – Kanada, Francuska, Nemačka, Italija, Japan, SAD i Britanija – 27. marta objavila je izjavu u kojoj poziva na „odgovornost za postupke beloruskih vlasti“ i preti „daljim sankcijama prema potrebi“.\nAleksandar LukašenkoavionBelorusijaeuEvropaG7Minskprinudno sletanjerajanerSADVelika Britanija


Porsche saopštio prodajne rezultate za prethodnu godinu - Auto Republika\nNemačka marka je ubeležila pad prodaje od svega 3% uprkos ogromnoj krizi zbog pandemije korona virusa na globalnom nivou.\nPorsche je tokom 2020. godine isporučio 272.162 vozila, dakle nešto malo manje naspram rekordne 2019. godine. Veći problem od prodaje vozila za proizvođača iz Štutgarta bilo je zatvaranje fabrika na šest nedelja. Rukovodstvo ovog brenda veruje da toga nije bilo možda su mogli i da budu na istom nivou kao i 2019. godine, bar kada je reč o broju dostavljenih automobila.\nNekolicina modela kao što su Cayenne, 911 i 718, imali su stabilnu prodaju, dok je Macan doživeo pad registracija. Tako je potonji SUV u 2019. godini došao do gotovo 100.000 potrošača, dok je prošle godine uspeo da indeksira samo 78.124 isporuka.\nElektrični novitet Taycan je u svojoj prvoj punoj godini prodaje uspeo da stigne do 20.015 kupaca. U Porscheu su uvereni da će tokom 2021. Taycan napraviti još bolji komercijalni rezultat.\nNemačka kompanija je tokom 2020. godine prihodovala 28,7 milijardi evra od prodaje automobila, što je za 200 miliona evra više nego 2019. godine. Porsche je ostvario operativni profit od 4,2 milijarde evra. Kako bi se zahvalili radnicima za njihov doprinos kompaniji tokom pandemije korona virusa, uprava je rešila da sve zaposlene počasti sa bonusom koji će iznositi do 7.850 evra.\nPorsche nastavlja sa ulaganjem u elektrifikaciju. U narednim godinama investiraće 15 milijardi evra u proces transformacije ka električnoj mobilnosti. Do 2025. godine polovina prodatih automobila ove marke biće elektrifikovana, dok će se taj udeo popeti na 80% do 2030. godine.\ntags: porsche vw grupa\nprevious Toyota, Nissan i Honda u problemu nakon požara u japanskoj fabrici poluprovodnika\nnext Toyota obustavlja proizvodnju u Češkoj\nBritansko odeljenje Dacije se silno trudi da dovede model Spring u tu zemlju\n25/05/2022 - 07:22


VUČIĆ ZAVRŠIO SUSRET SA BRAMERCOM: Predsednik Srbije sastao se i sa Miroslavom Lajčakom\n20. 09. 2021. u 14:35\nPREDSEDNIK Aleksandar Vučić razgovarao je danas sa glavnim tužiocem Mehanizma za međunarodne krivične sudove Seržom Bramercom i ocenio da je saradnja Srbije sa kancelarijom tužioca Mehanizma zadovoljavajuća.\nVučić je sa Bramercom razgovarao o mogućnostima za unapređenje regionalne saradnje kada je reč o optužnicama za ratne zločine, kako bi 26 godina posle rata i na taj način doprineli pomirenju u regionu, saopštila je pres služba predsednika.\nVučić i Bramerc su se saglasili da bi jedan od koraka u tom smeru bila transparentna razmena svih optužnica za ratne zločine i informacija o istragama između Bosne i Hercegovine i Srbije.\nVučić je potvrdio da je Srbija spremna da učestvuje u tom procesu i izrazio želju da glavni tužilac u tome pomogne.\n"GRAĐANI SRBIJE DELE BOL SA NARODOM RUSIJE": Vučić uputio saučešće povodom nesreće na Permskom univerzitetu\n20. 09. 2021. u 12:19\nVUČIĆ ZAKAZAO HITNU SEDNICU SAVETA ZA NACIONALNU BEZBEDNOST: Pozvani i komandanti svih specijalnih jedinica Vojske Srbije\n20. 09. 2021. u 09:46\nRazgovarano je i o primeni nacionalne strategije za kažnjavanje ratnih zločina.\nAleksandar Vučić Miroslav Lajčak Kosovo i Metohija Serž Bramerc\nPALMA: Srbija neće biti posmatrač u progonu Srba sa Kosova i Metohije!\nMI smo navikli na ta neprijatna iznenađenja od strane kosovskih Albanaca, rekao je predsednik Jedinstvene Srbije Dragan Palma.\n20. 09. 2021. u 14:24\nPRIVREMENE jutros su počele da ometaju kretanje Srba skidanjem srpskih registarskih tablica sa automobila i insistiranjem na postavljanju privremenih, sa takozvanim kosovskim oznakama, zbog čega je na stotine nezadovoljnih građana okupljeno na administrativnom prelazu Jarinje u znak protesta.\nSKIDALI SRPSKE TABLICE I NAPLAĆIVALI TAKSE: Skandalozan potez policije lažne države jutros na Jarinju (FOTO/VIDEO)\nKAKO javljaju reporteri "Novosti" sa lica mesta, takozvana kosovska policija jutros je, kako je najavljeno, skidala tablice vozilima iz Centralne Srbije, stavljala probne tablice i naplaćivala takse na administrativnom prelazu Jarinje.\n20. 09. 2021. u 13:09\nHELIKOPTERI NADLEĆU JARINJE: Nezapamćeno iživljavanje nad Srbima na Kosovu i Metohiji (FOTO/VIDEO)\nNAKON što su u ranim jutarnjim časovima specijalne policijske jedinice Rosu sa oko 20 vozila, od čega 10 blindiranih, stigli na prelaze Jarinje i Brnjak, snage specijalnih policijskih jedinica Rosu raspoređene su i na drugim mestima širom severa Kosova.\n20. 09. 2021. u 11:48\nNEMIRI NA KOSOVU I METOHIJI: Smena pripadnika rosu - na Jarinje motre albanski snajperisti (FOTO/VIDEO)\n21. 10. 2021. u 07:45\n08:34 OVO NIKO NIJE OČEKIVAO OD JOKIĆA: Nikola na turbo pogon, radio ono što nije u opisu njegovog posla (VIDEO)\nSedam magičnih namirnica koje ubijaju viruse i štite od GRIPA


Tanjug 5. maja 2021. 23:49\nRABAT – Maroko je iskreni prijatelj Srbije, koji će uvek biti protiv ugrožavanja teritorijalnog integriteta država, što je slučaj i po pitanju Kosova, koji Maroko smatra delom Srbije, poručio je sinoć marokanski ministar spoljnih poslova, afričke saradnje i dijaspore Naser Bourita.\nBourita je, na zajedničkoj pres konferenciji sa ministrom spoljnih poslova Srbije Nikolom Selakovićem u Rabatu, istakao i da su politički odnosi dve zemlje dobri, ali da ekonomski potencijal nije u potpunosti iskorišćen, te im je potreban dodatni impuls.\n„Zahvalni smo Srbiji na konstantnom, konstruktivnom stavu u vezi pitanja Sahare marokanske i integriteta Maroka“, poručio je marokanski ministar.\n„Naši politički odnosi su dobri, ali ekonomski potencijal nije u potpunosti iskorišćen. To je nešto oko čega smo se dogovorili danas, kako da damo impuls našim ekonomskim odnosima i kako da učinimo da naša međudržavna komisija postane instrument promocije investicija i privrednih razmena“, rekao je Bourita.\n„Današnja poseta je važna u našim odnosima, jer je omogućila da ojačamo i pravne okvire naših odnosa potpisivanjem tri sporazuma. Najpre politička saradnja, dogovorili smo stvaranje tematskih i regionalnih radnih grupa, kako bi bolje branili svoje strateške interese u međunarodnim i regionalnim organizacijama“, rekao je Bourita.\n„Kada je trebalo suočiti se sa pandemijom, Srbija je dokazala snagu svog sistema. Danas vidimo da se Srbija kreće ka proizvodnji vakcina“, ukazao je ministar Bourita.\n„Dogovorili smo da iduće godine napravimo godinu proslave povodom godišnjice uspostavljanja diplomatskih odnosa. Godinu proslave aktima, susretima, ali i konkretnim ciljevima koje ćemo uspostaviti u ekonomiji, kulturi i političkog usaglašavanja“, rekao je Bourita.


Brnabić: Evropa je naša prošlost, sadašnjost i budućnost - Vesti - Nedeljnik Vreme\nPuna usta Evrope: Ana Brnabić\n9. 5. 2022. / 21.20\nZa razliku od prošle godine kada je centralnoj ceremoniji povodom Dana Evrope prisustvovao predsednik Srbije, ove godine zamenila ga je predsednica Vlade u tehničkom mandatu. Ana Brnabić ocenila je da je Srbija postigla iskorak na svim poljima procesa evropskih integracija i da je Evropa Srbiji važnija nego ikad\nDelegacija Evropske unije u Srbiji organizovala je u Novom Sadu zvanični prijem povodom 9. maja, Dana Evrope. Za razliku od prošle godine, kada je centralnoj ceremoniji prisustvovao predsednik Srbije, ove godine na događaju se pojavila premijerka u tehničkom mandatu Ana Brnabić.\nOna je poručila da je Srbiji evropski put danas važniji nego ikada jer on predstavlja "garant mira i stabilnosti". Brnabić je rekla da je Srbija postigla veliki iskorak u gotovo svim oblastima vladavine prava i "trasirala put za dalje reforme", te da je "Srbija neodvojivi deo evropske zajednice naroda."\nI još: "Evropa je naša prošlost. Evropa je naša sadašnjost. Evropa je naša budućnost".\nAmbasador Evropske unije u Srbiji poručio je da se danas slavi vizija ujedinjene Evrope zasnovane na miru, vladavini ljudskih prava, solidarnosti i da baš te vrednosti donose prosperitet građanima. "Ta vizija postala je realnost, jer je prinicip saradnje zaživeo. Pred nama su teška vremena, ali smo bolji zajedno i samo tako možemo da izgradimo bolju budućnost", rekao je šef Delegacije EU u Srbiji Emanuele Žiofre.\nUpravo takvu viziju imali su "očevi osnivači Evropske unije" Žan Mone i Robert Šuman koji je na današnji dan pre 72 godine pročitao istorijski dokument koji će biti osnova za nastanak preteče Evropske unije – Evropske zajednice za ugalj i čelik. Njegova vizija evropskog kontinenta ponudila je zapadnim državama model saradnje koji bi omogućio da se rat u Evropi više nikada ne ponovi.\nDok se širom kontinenta proslavlja Dan Evrope, ponovo izabrani predsednik Francuske Emanuel Makron izašao je sa predlogom za stavranje "Evropske političke zajednice", kako bi se povećala saradnja EU sa drugim državama na kontinentu, za koje "nije realno da u skorijoj budućnosti postanu članice Evropske unije".


Ambasadorka Izraela u Srbiji Fišer Kam u oproštajnoj poseti kod premijerke Brnabić - CorD Magazine\nPredsednica Vlade Srbije Ana Brnabić primila je danas u oproštajnu posetu ambasadorku Izraela u Srbiji Alonu Fišer Kam, i tom prilikom istakla da odnosi dveju zemalja beleže stalan napredak kroz politički dijalog i ekonomsku saradnju.\nBrnabić je iskazala zahvalnost ambasadorki na doprinosu razvijanju prijateljstva između dva naroda i snaženju odnosa dveju država.\nOna je istakla da je podrška prijateljskih zemalja od izuzetnog značaja u teškim trenucima, što je istorija i pokazala, kao i da su jedinstvo i međudržavna saradnja izuzetno važni u situaciji globalne pandemije sa kojom se trenutno suočavamo.\nFišer Kam je, govoreći o ekonomskoj saradnji, ocenila da sve više kompanija u Izraelu shvata potencijal ovog regiona, pre svega Srbije, za koju Izrael vezuju zajednička istorija i prijateljstvo između dva naroda.\nAmbasadorka je objasnila da izraelski investitori, uprkos situaciji, planiraju da ostanu i šire poslovanje u Srbiji, a posebnu mogućnost za unapređenje saradnje vidi u oblasti IT sektora, inovacija, životne sredine i turizma.\nPredsednica Vlade je iskazala zahvalnost Fišer Kam na principijelnom stavu Izraela o nepriznavanju jednostrano proglašene nezavisnosti Kosova i podršci za mirno rešavanje ovog izuzetno važnog pitanja.\nAmbasadorka je izrazila uverenje da će, zahvaljujući posebnom angažovanju Vlade Srbije i usvajanju Zakona o Memorijalnom centru „Staro sajmište“, ovaj memorijalni centar biti izgrađen i omogućiti trajno sećanja na žrtve Holokausta i istorijske događaje koji su se desili na ovim prostorima.


28-09-2021 11:44 Srbija Politika Video\nProfesor dr Milan Pašanski, predsednik Instituta za strategiju i razvoj bezbednosti, kaže da zbog poteza aktuelnog režima Aleksandra Vučića i žestoke polarizacije društva Srbija plako klizi u oružani građanski sukob.\nPašanski je odbacio procene režimskih analitičara koji tvrde da Vučić ustupcima strancima i Šiptarima samo kupuje vreme i istakao da Vučić kupuje vreme sebi, ali ne i Srbiji i da je spreman da počini i konačnu izdaju na Kosovu i Metohiji samo kako bi zadržao vlast i slobodu.\nOn tvrdi da je rešenje za Kosovu i Metohiju povratak pregovora na UN u misiji Helm Kasta iznosi kako bi to bilo moguće i kako vi Srbija mogla da izdejstvuje da SAD ili Engleska ne ulože veto na tu inicijativu.\nŠirenje NATO-a na Ukrajinu prešlo bi crvene linije i primoralo Rusiju i Belorusiju da deluju. Više o tome čitajte OVDE.


Srbija meta oštre kritike u Evropskom parlamentu - Klix.ba\nSvijet Srbija meta oštre kritike u Evropskom parlamentu\nSrbija meta oštre kritike u Evropskom parlamentu\n24.10.2007. u 21:44\nDebata u Evropskom parlamentu o prijedlogu rezolucije slovenskog poslanika Jelka Kacina o napretku Srbije protekla je danas u tonu oštre kritike na račun Beograda, ali uz opći zaključak da bi vrata Unije trebalo da ostanu otvorena za članstvo Srbije zarad stabilnosti čitavog regiona zapadnog Balkana.\nU Kacinovom prijedlogu, koji je u septembru usvojen u Vanjskopolitičkom odboru Evropskog parlamenta, Beograd je pohvaljen za ostvareni napredak, pa se, u tom smislu, od Vijeća EU traži da liberalizira vizni režim za sve građane Srbije, ali i zahtijeva jačanje pravne države i ostvarenje pune saradnje s Haškim tribunalom.\nEvropski poslanici su, međutim, tokom rasprave na plenarnoj sjednici iznijeli dosta oštrih kritika na račun Beograda.\nU tome su prednjačili mađarski poslanici, pa je tako socijalist Čaba Tabajdi ponovio retoriku iz 2004. godine o „zvjerstvima“ nad Mađarima u Vojvodini. Tabajdi je, u kontekstu rješavanja statusa Kosova, upozorio na mogućnost da „100.000 srpskih izbjeglica“ budu naseljeni u Vojvodini, što bi, kako je rekao, promijenilo etničku sliku pokrajine.\nS Tabajdijem se složila Kinga Gal, naglašavajući da u Vojvodini postoji “diskriminacija” prema Mađarima.\nVodeći mađarski ultranacionalist u Evropskom parlamentu Žolt Bečej stavio je poseban naglasak na “neofašističke grupe koje šetaju Novim Sadom”, dok je mađarski poslanik iz redova liberala Ištvan Sent-Ivanji izrazio žaljenje što u srpskom zakonodavstvu ne postoji mogućnost “nacionalnog samoopredjeljenja manjina”.\nĐerđ Sfoflin, iz redova Evropske narodne partije, upozorio je na “toksičnu opasnost od nacionalizma koji zadire u najveći dio stanovništva Srbije” i ocijenio da u Srbiji i dalje nema dovoljno vladavine prava, ali da ima previše nepotizma, organiziranog kriminala i nasilja, javio je Tanjug.\nViše poslanika, predvođenih Holanđaninom Jostom Lagendajkom, autorom rezolucije o “nadgledanom suverenitetu Kosova” koji je Evropski parlament podržao prošlog proljeća, naglasio je da se pitanje statusa Kosova mora povezati s pitanjem približavanja Srbije Evropskoj uniji.\nStigla ga kazna 107\nprije 13h 46m 125\nprije 11h 31m 44\nprije 13h 26m 75\nprije 8h 53m 105\nprije 12h 18m 285


A. J. 1. oktobra 2020. 11:34\nIntenzitet kojim se širi koronavirus u Crnoj Gori je i veći nego što je bio u Bergamu u Italiji na početku pandemije, tvrde crnogorski epidemiolozi.\n“Tokom prošle nedelje procenat pozitivnih dostizao je i do 40 posto broja testiranih, to ukazuje da je intenzitet transmisije izuzetno visok“, rekao je Laušević i pokušao da objasni rast broja obolelih u Crnoj Gori u poslednjih 14 dana uporedivši je s Nemačkom.\n“Ako pogledamo da smo u poslednjih 14 dana u proseku imali oko 200 inficiranih dnevno, to bi značilo ekvivalent, kada bi bili po broju stanovnika jednaki Nemačkoj, da smo mi za tih 14 dana imali oko 350.000 inficiranih. poređenja radi, Nemačka je od početka pandemije u febuaru registrovala 285.000. Mi više za 14 dana nego što su oni za celih sedam meseci”, rekao je Laušević.\nCrna Gora beleži nagli rast broja obolelih nakon parlamentarnih izbora održanih krajem avgusta, kada su i vlast i opozicija organizovale masovne političke grupa, epidemiolozi su procenili da je u nekoliko dana na crnogorskim ulicama bilo više od 100.000 ljudi ili skoro petina ukupne populacije te zemlje, prenosi Index.hr.


Рубрика: Политика, Актуелно Аутор: Преузето пута прочитано Датум: 16.01.2007 Одштампај\nPredsednik Ruske Federacije Vladimir Putin rekao je juče da Savet bezbednosti UN ne može podržati rešenje specijalnog izaslanika UN za Kosovo Martija Ahtisarija koje nije prihvatljivo za Beograd, izjavio je premijer Srbije Vojislav Koštunica.\nKoštunica je novinarima u zgradi vlade rekao da ga je Putin u to „uverio” tokom telefonskog razgovora. „Putin je istakao da rešenje mora da se zasniva na jasnim i univerzalnim principima, a to znači da mora da proizlazi iz principa poštovanja teritorijalnog integriteta i suvereniteta postojećih država”, rekao je Koštunica.\nPremijer Srbije je naveo da mu je Putin preneo da bi „sve drugo vodilo u nepotrebne konfliktne situacije” i da zato kompromis ostaje jedino pravo rešenje.\nKoštunica je rekao da je u presudnom trenutku za Srbiju „najvažnija jasna i principijelna podrška Putina i Rusije”, a to u slučaju Kosova znači da se mora poštovati međunarodno pravo, povelja UN i u okviru povelje njen temelj – teritorijalni integritet i suverenitet postojećih država.\nPrema njegovim rečima, Putin je posebno naglasio da Beograd mora aktivno učestvovati „u razgovoru koji će uslediti”.\nKoštunica je rekao da je tokom razgovora istakao da je „Putinova reč da Rusija priznaje samo univerzalna rešenja dovela do preokreta u gledanju na složeno kosmetsko pitanje u svetu i da je to bila reč koja je bila prelomna u pravom smislu reči”. „U ime vlade i građana Srbije zahvalio sam predsedniku Putinu na dosadašnjoj podršci i istakao da će to Srbija i njeni građani umeti da cene”, rekao je Koštunica.\nPredsednik vlade je dodao i da je tokom razgovora bilo reči i o ekonomskoj saradnji Srbije i Rusije i da je konstatovano da je ta saradnja „suštinski napredovala”. „Izuzetno je važan ruski gasovod i memorandum koji je potpisan sa ruskim ’Gaspromom’. Reč je o strateški važnom projektu i Putin je istakao važnost takvih projekata”, rekao je Koštunica.\nPremijer Srbije je rekao i da je sa predsednikom Rusije razgovarao i o načinima regulisanja klirinškog duga Srbije, i dodao da mu je Putin preneo da će u prvom kvartalu ove godine biti ozvaničen „do sada primenjivan sporazum o slobodnoj trgovini između Srbije i Rusije”. „Na kraju razgovora, pošto samo Srbi i Rusi slave Božić i Novu godinu po julijanskom kalendaru, imao sam to zadovoljstvo da Putinu čestitam lično, njegovoj porodici i celom ruskom narodu protekle božićne praznike i Novu godinu”, rekao je Koštunica.\nNovinarima nije omogućeno da postavljaju pitanja Koštunici.\nPres-služba Kremlja saopštila je juče da je Putin u telefonskom razgovoru sa Koštunicom ponovio principijelan stav Rusije o kosovskom problemu.\nRazgovor je, kako navodi Kremlj, održan na zahtev srpske strane.\nRuski predsednik i premijer Srbije razgovarali su o bilateralnoj saradnji, uključujući i u oblasti energetike i investicija. „Tokom razmatranja sadašnje situacije na Balkanu i rešavanja problema Kosova, Putin je potvrdio principijelan stav Rusije u odnosu na rešavanje kosovskog problema”, navodi se u saopštenju Kremlja.\n« « Претходне вести: Obeležen jubilej postojanja privatne crkve u Buenos Airesu\nНаредне вести: Srpski turizam na CNN bez znaka Serbia » »


MILIONI INDIJACA OSTALI BEZ POSLA ZBOG VANREDNIH MERA: Premijer Modi uputio izvinjenje\nZabrana kretanja je primorala desetine hiljada ljudi, uglavnom mladih radnika, ali i porodica, da napuste domove u Nju Delhiju, dok su bez posla ostali milioni Indijaca koji žive od dnevne zarade.\nIndijski premijer Narendra Modi izvinio se danas građanima zbog uvođenja tronedeljne zabrane kretanja u celoj zemlji, ocenivši da je ta mera oštra, ali potrebna za pobedu u borbi protiv pandemije novog korona virusa.\n- Izvinjavam se zbog preduzimanja ovih oštrih koraka >> Pročitaj celu vest na sajtu SrbijaDanas.com << koji su izazvali teškoće u vašim životima, naročito siromašnih. Znam da će neki od vas biti ljuti na mene, ali ove teške mere su potrebne za pobedu u ovoj bici - rekao je Modi u mesečnom obraćanju naciji.\nOštra mera je usvojena s obzirom da zdravstveni sistem Indije već radi u punom kapacitetu.\nIndian Prime Minister Narendra Modi apologizes to the public for imposing a three-week national lockdown, calling it harsh but “needed to win” the battle against the coronavirus pandemic. https://t.co/qB94NToLuo\nStručnjaci navode da je lokalno širenje zaraze neizbežno u Indiji, gde desetine miliona ljudi žive u gusto naseljenim urbanim područjima, u skučenim uslovima i bez redovnog pristupa čistoj vodi.\nU Indiji je zaraza korona virusom do sada potvrđena kod više od 900 osoba, od kojih je 25 umrlo.


Vakcinacija, Srbija i putovanja: Kakva su pravila na granici ako ste primili vakcinu - Glas Šumadije\nNaslovna > BBC News na srpskom > Vakcinacija, Srbija i putovanja: Kakva su pravila na granici ako ste primili vakcinu\n19/03/2021 261Ostavi komentar na Vakcinacija, Srbija i putovanja: Kakva su pravila na granici ako ste primili vakcinu\n„Dajem pasoš, dajem potvrdu o vakcinaciji, dajem čak i izveštaj o antitelima iz laboratorije, a policajac me bledo gleda i kaže: ‘Mi to ne prihvatamo'“, priča Milica.\n„Razumem da je granični policajac samo radio svoj posao, ali, u cilju kampanje da se što više ljudi vakciniše, ovo nema smisla“, smatra Milica.\n„Potpuno sam zaboravila da je za povratak u Srbiju potreban PCR test. Morala sam u karantin koji sam prekinula kada sam dobila negativan rezultat PCR testa“, kaže Vera.\n„Nije stvar novca, već se radi o tome da ne može država da priča da nije fer što Evropa ne priznaje kinesku vakcinu, a suštinski, ni naša država ne priznaje potvrde o vakcinaciji i traži negativan PCR za ulazak“, kategorična je Milica.\n„Naš sertifikat koji su dobili vakcinisani ljudi sadrži kju-ar kod i podatke kojima se potvrđuje da su primili vakcinu, kada su je primili i koju su vakcinu primili, dakle sve podatke koje zahteva i evropski sertifikat“, navodi ministarka.\nKorona virus: U Srbiji sve više pacijenata u bolnicama, Pariz pred zatvaranjem zbog straha od novog talasa\n„Jedina je razlika u tome što je naš ispisan ćirilicom, a sertifikat EU predviđa da se on izdaje na jezicima zemalja članica i na engleskom, tako da ćemo mi verovatno raditi i na engleskoj verziji našeg sertifikata“, rekla je ministarska Matić.\nRanije je ministarka za evropske integracije Jadranka Joksimović izjavila da „očekuje da će se rešenje naći“ kako bi i državljani Srbije koji su se vakcinisali ruskom ili kineskom vakcinom mogli da putuju.\nPojedine evropske zemlje izrazile su zabrinutost da bi digitalni sertifikati ili „vakcina pasoši“ mogli da budu nepravedni i diskriminatorski, jer bi manjina koja je do sada vakcinisana mogla da putuje nesmetano, a drugi, poput mladih ljudi koji trenutno nisu prioritet za imunizaciju, u tome bili ograničeni.


Metals banka [MTBN], članica A Listinga Beogradske berze, planira dokapitalizaciju u vrendosti 1,04 milijarde dinara.\nSkupština akcionara Metals banke donela je odluku o izdavanju javnom ponudom 81 hiljade običnih akcija XXIII emisije pojedinačne nominalne vrednosti 12.850 dinara, saopštila je novosadska banka na sajtu srpskog tržišta kapitala.\nAkcije će se prodavati po emisionoj vrednosti, i to 33.500 dinara za akcionare sa pravom prečeg upisa, odnosno postojeće akcionare i 36 hiljada dinara po hartiji za one u slobodnoj prodaji, navodi se u saopštenju.\nDanas akcija Metals banke košta na Berzi 19.500 dinara, najmanje do sada. Maksimum te hartije, od 68.979 dinara, zabeležen je početkom aprila prošle godine.\nSredstva prikupljena emisijom biće iskorišćena za povećanje osnovnog kapitala radi razvoja novih bankarskih proizvoda i usluga i obezbeđenja konkurentnosti.


Гушење здравља Србије | Zeleni Srbije\nOmladina Zelenih Srbije – Pokret za Pančevo i Demokratska omladina Pančevo organizovali su zajednički protest povodom Odluke Ministarstva energetike, razvoja i zaštite životne sredine da ugasi monitoring stanice za merenje kvaliteta vazduha u Pančevu, ali i ostalim ugroženim lokalnim samoupravama kao što su Obrenovac, Lazarevac, Zajača, i druge.\nZa životnu sredinu i zdravlje građana i građanki Srbije koji žive na opštinama sa kritičnim nivoom zagađenja je od presudne važnosti informacija o kvalitetu vazduha koji udišu. Pričamo o okolinama u kojima je kod ljudi povećan nivo respiratornih problema, kancerogenih i drugih bolesti disajnih organa i pitamo se zašto Vladu Republike Srbije ne zabrinjava ta činjenica?\nOvo je problem koji su Zeleni Srbije i ranije prepoznali i ukazali da bi do njega moglo doći. Građani i građanke Srbije ne znaju gde se troši novac koji zagađivači plaćaju u Budžet RS. Ukidanjem Fonda za zaštitu životne sredine, i propuštanjem da se taj novac obeleži makar budžetskim fondom, finansiranje zaštite životne sredine zavisi od dobre volje Vlade RS, koja u svom dosadašnjem mandatu nije pokazala dobru volju kada je ekologija i osnovna zaštita u pitanju. Rekli su nam da im verujemo na reč ali sada se vidi da je ta reč samo prazno slovo na papiru.\nVlada RS je ovim potezom možda rešila problem novca i statistike, jer će sada svi izveštaji o zagađenju vazduha biti besprekorni. Ali nije rešila probleme zdravlja, jer ljudi nisu prosti brojevi i zato tražimo da se misli i na dugoročne posledice i pronađe novac da se monitoring stanice održe.\nVest o protestu možete pronaći na sledećim linkovima:\nOznake: Vojvodina, pančevo


Džaferović: BiH ne podržava ubistva nedužnih civila u Gazi – NovostiDana.rs\nBošnjački član Predsedništva BiH Šefik Džaferović izjavio je da Bosna i Hercegovina ne podržava vojnu akciju Izraela u pojasu Gaze.\n„Moja poruka pemijeru (Benjaminu) Netanjahuu je da BiH ne podržava i ne može podržavati ubistva nedužnih civila u Gazi, koje vrše izraelske vojne snage“, naveo je Džaferović nakon što je izraelski premijer na svom Tviter profilu, izmedju ostalih, objavio i zastavu BiH i zahvalio na podršci u sukobima sa Hamasom.\nDžaferović je pozvao Netanjahua da obustavi „nesrazmerne napade na Gazu i da doprinese uspostavljanju mira za palestinski i izraelski narod“.\nU vezi sa sukobima Izraela i Palestine, Bosna i Hercegovina nema zvaničan stav.\nBošnjački političari su osudili napade na Palestince, dok zvaničnici Republike Srpske podržavaju zvanični Tel Aviv.


Novasloboda | Održan konsultantski sastanak predstavnika institucija BiH i međunarodnih organizacija u vezi sa migrantskom situacijom\nOdržan konsultantski sastanak predstavnika institucija BiH i međunarodnih organizacija u vezi sa migrantskom situacijom\nPredsjedavajući Vijeća ministara BiH dr. Denis Zvizdić sazvao je danas u Sarajevu sastanak predstavnika institucija BiH, predstavnika EU i međunarodnih organizacija o pitanju trenutnog stanja u vezi sa cjelokupnom migrantskom situacijom, te o daljem unapređenju saradnje i koordinacije u pružanju podrške nadležnim organima BiH na preduzimanju mjera rješavanja pitanja ilegalnih migracija, te adekvatnog prihvata i smještaja izbjeglica u BiH.\nPredsjedavajući Zvizdić se zahvalio Evropskoj uniji na pomoći koju je pružila BiH po ovom pitanju. Istakao je da želimo da budemo dio integralnog rješenja koje će provoditi EU institucije jer Bosna i Hercegovina nema kapaciteta niti želi biti regionalni sabirni centar. Dodao je da će institucije Bosne i Hercegovine insistitrati da se poštuju i provode zakoni Bosne i Hercegovine, posebno Zakon o boravku stranaca.\nPredsjedavajući Zvizdić je rekao da će Bosna i Hercegovina pojačati kontrolu granica prema Crnoj Gori i Srbiji i kontinuirano zaprečavati ilegalne prelaze. Zatražio je da pripadnici FRONTEX-a dođu u BiH i svojom ekspertizom i iskustvom pruže pomoć Graničnoj policiji BiH.\nMinistar Mektić je u svom obraćanju rekao da je veoma bitno da se čim prije riješi pitanje smještaja migranata. Dodao je da je najlogičnija odluka da taj objekat bude negdje u Unsko-sanskom kantonu (USK) ,gdje je koncentracija migranata najveća.\nAmbasador Wigemark je rekao da je trenutni gorući problem rješavanje smještaja ilegalnih migranata na području USK, te da treba pojačati kontrolu granica i čim prije potpisati sporazum sa FRONTEX-om.\nSastanku su prisustvovali ministar bezbjednosti BiH Dragan Mektić, ministrica za ljudska prava i izbjeglice BiH Semiha Borovac, direktor Granične policije BiH Zoran Galić i predstavnici Službe za poslove sa strancima, ambasador EU u BiH Lars-Gunnar Wigemark, te predstavnici IOM-a i UNHCR-a.\nmigranti sastanak VM BiH\nU Ušivak kod Hadžića dolazi grupa od oko 100 migranata iz Bire i Mirala\nDigitalizacija i modernizacija javne uprave


Više od 10.000 dece poginulo je ili je povređeno u Jemenu tokom godina rata, saopšteno je danas iz UNICEF-a. Portparol UNICEF-a Džejms Elder je međutim dodao da je broj sigurno veći jer mnogi smrtni slučajevi i povrede dece nisu zabeleženi. Od 15. marta 2015. do 30.\nŽENEVA - Više od 10.000 dece u Jemenu ubijeno je ili povređeno u ratu koji godinama traje u ovoj zemlji, rekao je danas portparol Fonda Ujedinjenih nacija za decu (UNICEF) Džejms Elder. Potvrđeni podaci iz izveštaja i praćenja Ujedinjenih nacija pružaju uvid u ono što je sigurno ...\nViše od 10.000 djece u Jemenu ubijeno je ili ranjeno u višegodišnjem ratu u toj siromašnoj zemlji, saopćio je portparol Agencije UN-a za djecu UNICEF u utorak. - Potvrđena brojka iz operacija UN-a za izvještavanje i nadzor pruža sasvim izvjesno manji broj žrtava od realnog, jer ...\nViše od 10.000 dece u Jemenu ubijeno je ili povređeno u ratu koji godinama traje u ovoj zemlji, rekao je danas portparol Fonda Ujedinjenih nacija za decu (UNICEF) DŽejms Elder. Potvrđeni podaci iz izveštaja i praćenja Ujedinjenih nacija pružaju uvid u ono što je sigurno ...\nNAJTEŽE MESTO NA SVETU ZA MALIŠANE: Gladuju jer odrasli nastavljaju da vode RAT u kojem su DECA najveći gubitnici!\nZemlja na Arapskom poluostrvu suočava se sa nekoliko problema, dugotrajnim sukobom, ekonomskom devastacijom i propadanjem socijalnih i zdravstvenih usluga, kao i nedovoljno finansiranih programa pomoći UN-a Više od 10.000 dece u Jemenu ubijeno je ili povređeno u ratu koji ...\nBeta - 19.10.2021\nViše od 10.000 dece poginulo je ili je povredjeno u Jemenu tokom godina rata, saopšteno je danas iz UNICEF-a. Portparol UNICEF-a Džejms Elder je medjutim dodao da je broj sigurno veći jer mnogi smrtni slučajevi i povrede dece nisu zabeleženi. Od 15. marta 2015. do 30.\nViše od 10.000 djece u Jemenu ubijeno je ili ranjeno u višegodišnjem ratu u toj siromašnoj zemlji, saopćio je portparol Agencije Ujedinjenih naroda za djecu (UNICEF). “Potvrđena brojka iz operacija UN-a za izvještavanje i nadzor pruža sasvim izvjesno manji broj žrtava od ...\nRTCG - 19.10.2021\n[ B.B. ] Više od 10.000 djece poginulo je ili je povrijeđeno u Jemenu tokom godina rata, saopšteno je danas iz UNICEF-a. Portparol UNICEF-a Džejms Elder je međutim dodao da je broj sigurno veći, jer mnogi smrtni slučajevi i povrede djece nijesu zabilježeni. Od 15. marta 2015.


Zašto je leto najbolje vreme za početak bavljenja jogom: Preporodite telo - www.025.rs\nwww.025.rs / ZDRAVLJE I LEPOTA / Zašto je leto najbolje vreme za početak bavljenja jogom: Preporodite telo\nKoliko ste puta sebi rekli “moram ovo da probam”? Niste u jednini. Mnogo je onih koje joga svojim nevidljivim konopcima privlači baš zbog te sposobnosti što nadvladava um, dušu i telo.\nLeto je pred nama, a letnji meseci su najbolji za uranjanje u svet joge. Udahnite duboko i prođite sa nama kroz razloge za početak bavljenja jogom u vreme velikih vrućina.Pre svega leti su dani najduži i treba ih iskoristiti do maksimuma.\nFoto: ProfimediaLeti imamo mnogo više energije da se fokusiramo na nas same\nKako dani postaju sve duži i vi sve više vremena provodite na Suncu, povećava se i vaša zaliha vitamina D. Samim tim u vašem organizmu se nalazi više energije, a upravo ona je potrebna za zahtevne joga vežbe. Nov nivo energije možete da iskoristite kao motivaciju da prigrlite jogu i njene prednosti.Joga blagotvorno deluje na vaš um i donosi vam brojne benefite


Potpisan ugovor o dualnom obrazovanju za obrazovni profil tehničar za logistiku i špediciju (SRB) | Logistic Magazin\nPredstavnici sedam austrijskih logističko – špediterskih kompanija koje posluju u Srbiji i Saobraćajno tehničke škole u Zemunu potpisali su danas, u carinskoj ispostavi – Terminal Beograd, ugovore o dualnom obrazovanju za obrazovni profil tehničar za logistiku i špediciju. Ispostavu su posetili predsednici Srbije i Austrije Aleksandar Vučić i Aleksander Van der Belen i sa budućim logističarima i špediterima razgovarali o izabranoj profesiji i izazovima koje nosi.\n– Ugovori o dualnom obrazovanju predstavljaju u isto vreme i krunu i temelj čvrste saradnje između škola i kompanija o zajedničkoj realizaciji dualnog stručnog obrazovanja i njihovo potpisivanje je u skladu sa Zakonom o dualnom obrazovanju koji je usvojen u novembru prošle godine, rekao je Marko Čadež, predsednik PKS. – Mnogo je urađeno po pitanju dualnog obrazovanja, kako bi omogućili mladima da stiču svoje veštine tamo gde je to potrebno, gde će im biti preneti najsavremenija tehnička dostignuća i veštine – rekao je Čadež.\nPredsednik Srbije Aleksandar Vučić je naglasio da je oko 4.500 dece uključeno u dualni sistem obrazovanja ali da je cilj da taj broj bude povećan na 30.000 ili 40.000 đaka. Vučić je nakon razgovora sa đacima na carinskoj ispostavi – Terminal Beograd, u prisustvu predsednika Austrije Aleksandera Van der Belena, zahvalio toj zemlji i Privrednoj komori Austrije što podržavaju razvoj dualnog obrazovanja u našoj zemlji.\n– Srećan sam što sam ovde sa predsednikom Austrije i zbog naše divne dece koja počinju da rade u sedam austrijskih kompanija i istovremeno uče. Mislim da je to najbolji put da steknu najviši stepen odgovornosti i marljivosti. To je divna vest za našu zemlju – rekao je Vučić.\n– Dobri ekonomski odnosi dve zemlje su podstakli preduzeća iz Austrije da otvore svoje poslovne jedinice u Srbiji i tu žele dugoročno da ostanu – rekao je Šenc i dodao da je veoma dobro to što je Srbija započela reformu svog obrazovnog sistema što je osnova za dalji razvoj.\n– Javni sektor mora da preda jedan deo svoje odgovornosti što nije jednostavno. U Srbiji imamo ispunjene uslove sa obe strane – naveo je Šal i dodao da će biti nastavljen projekat da bi što više đaka bilo uključeno.\n– Imamo trenutno 233 učenika koji se usavršavaju na 30 lokacija širom sveta – naveo je Simović i naglasio da je dualno obrazovanje dobitna situacija i za kompanije i mlade.\n– Impresivno zvuči podatak da je za tih devet meseci ovde uvozno i izvozno ocarinjeno milion i po tona robe, čija vrednost iznosi preko 3 mlrd EUR Ti podaci potvrđuju da posla ima, kako za carinike, carinske zastupnike, tako i za buduće tehničare logistike koji će zahvaljujući saradnji Srbije i Austrije, već tokom školovanja imati prilike da aktivno učestvuju u carinskom postupku – rekao je Tomić.\nFoto: Pexels (Sean JOHNSTON)


Izgradnja značajnih spomen obilježja sa posebnim akcentom na izgradnju Centralnog spomen obilježja svim poginulim braniocima opkoljenog Sarajeva 1992.-1995. godine - Istinomjer\nIzgradnja značajnih spomen obilježja sa posebnim akcentom na izgradnju Centralnog spomen obilježja svim poginulim braniocima opkoljenog Sarajeva 1992.-1995. godine\nMinistarstvo za boračka pitanja je putem Zavoda za izgradnju Kantona Sarajevo obezbijedilo sredstva za pokretanje aktivnosti i procedura raspisivanja Javnog konkursa za izradu i usvajanje novog idejnog rješenja Centralnog spomen obilježja. Trenutno, Zavod za izgradnju KS provodi aktivnosti za objavu Javnog konkursa i procedura je u toku.\nPrema “Odluci o nagradama” od 18. marta dodijeljene su nagrade za treće mjesto po Konkursu “Izrada idejnog rješenja Centralnog spomen obilježja svim poginulim braniteljima opkoljenog Sarajeva 1992-1995. godine na području Kantona Sarajevo na lokaciji Trg Oslobođenja – Alija Izetbegović, Općina Stari Grad” koji je raspisan u decembru 2019. godine.\nNagrade za prvo i drugo mjesto nisu dodijeljene.


Uspješan prvi dan trgovanja Groupon donicama — Online Tržište\nUspješan prvi dan trgovanja Groupon donicama\nObjavio(la) admin u kategoriji Generalno, Online poslovanje, Zarada na internetu na dan 5. Novembra 2011. / ostavite komentar\nNakon što se jučer počelo javno trgovati sa dionicama Groupon-a, može se reči da su u kompaniji zadovoljni postignutom cijenom. Naime, kompanija je izašla sa cijenom od 20 dolara po dionici, koja je odmah na otvaranju skočila za 40 posto, na 28 dolara.\nDionice su tokom jučerašnjeg dana dostigle i cijenu od 31 dolara ali je trgovanje zatvoreno sa cijenom od 26,11 dolara, čime je kompanija tri godine stara, koja se bavi dnevnim pogodba, dostigla vrijednost od 16,5 milijardi dolara.\nJučerašnje trgovanje posebno je ohrabrujuće s obzirom na nedavne kritike Groupon model poslovanja i nedostatka profitabilnosti. U posljednjih nekoliko mjeseci, nekoliko analitičara glasno je postavljalo pitanje da li kompanija vrijedi i 5 milijardi dolara.\nKoliko je ova inicijalna javna ponuda (IPO) dobro prošla govori i podatak da su neki ljudi u Groupon-u postali milijarderi. Pa tako osnivač Lightbank Eric Lefkosky, koji je sada milijarder sa solidnom težino glasa od 28,1%. Izvršni direktor Groupon-a Andrew Mason, sada vrijedi 1,2 milijarde dolara u Groupon dionicama.\nInvesticijske kompanije poput Accel Partners i MyCityDeal’s, također su dospjele na zavidne pozicije nakon IPO, svaka sa oko milijardu vrijednog Groupon kapital. Može se slobodno reći da će vjerojatno svi na ovom popisu početi da unovčavaju svoje dionice vrlo brzo, a po kojoj cijeni, ostaje da se vidi.\nTagovi: dionica, dnevne pogodbe, Groupon, grupna prodaja, inicijalna javna ponuda, ipo, javno trgovanje, online poslovanje, online zarada, zarada na internetu


Bilčik: Lopta je trenutno u dvorištu Prištine - Sputnjik Srbija\n05:06 10 Maj 2021\n13:10 28.04.2021 Preuzmite kraći link\nIzvestilac Odbora za spoljne poslove Evropskog parlamenta za Srbiju Vladimir Bilčik izjavio je danas da se nada da će se dijalog Beograda i Prištine nastaviti i saglasio se sa predsednikom Skupštine Srbije Ivicom Dačićem da je “lopta” trenutno u dvorištu Prištine, a ne u dvorištu Beograda.\nDačić je na sednici Odbora za evropske integracije na kojoj je bilo reči o rezoluciji Evropskog parlamenta o izveštajima iz 2019. i 2020. godine, rekao da je nejasno, kada je reč o pitanju KiM, zašto u toj rezoluciji piše “da svako mora da ispunjava svoje obaveze”.\nBilčik se na sednici Odbora saglasio sa Dačićem da je trenutno lopta u dvorištu Prištine, a ne u Beogradu.\nOn je poručio da je dijalog važan i da od pomirenja korist treba da imaju građani Srbije i građani na Kosovu, navodeći da njihova budućnost treba da ima evropsku perspektivu.\n“Najbolji odgovor na to bi bio sveobuhvatan i pravno obavezujući sporazum između Beograda i Prištine”, rekao je Bilčik.\nBeograd je, kaže Bilčik, dijalogu pristupio akitvno i u dobroj veri i volji, ističući da se ceni strpljenje koje je Srbija pokazala, te dodao da su i evropske institucije usresređene na ostvarivanje rezultata, preneo je Tanjug.\ndijalog, Priština, Vladimir Bilček


Dijalog na visokom nivou između ECB i NBS – Balkanekspresrb.rs\nDijalog na visokom nivou redovno se održava između Evropske centralne banke i centralnih banaka zemalja kandidata za članstvo u Evropskoj uniji koje su započele pregovore o pristupanju Evropskoj uniji. Akcenat dijaloga stavljen je na ekonomska i finansijska kretanja i monetarnu politiku\nČLAN Izvršnog odbora Evropske centralne banke Benoa Kere (Benoît Cœuré) posetio je danas Narodnu banku Srbije gde je razgovarao s guvernerkom Jorgovankom Tabaković u okviru dijaloga na visokom nivou između Evropske centralne banke i Narodne banke Srbije.\nDijalog na visokom nivou redovno se održava između Evropske centralne banke i centralnih banaka zemalja kandidata za članstvo u Evropskoj uniji koje su započele pregovore o pristupanju Evropskoj uniji. Akcenat dijaloga stavljen je na ekonomska i finansijska kretanja i monetarnu politiku.\nPrvi dijalog na visokom nivou između Evropske centralne banke i Narodne banke Srbije održan je 14. jula 2014. u Frankfurtu.\nSastanci na nivou Izvršnog odbora Evropske centralne banke praćeni su drugim vidovima saradnje na tehničkom nivou između centralnih banaka zemalja koje su na putu članstva u Evropskoj uniji i Evropske centralne banke.(Press NBS)♦\nTagsBenoa Kere ECB Jorgovanka Tabaković NBS


Kako iz Srbije da se trguje na stranim berzama? - Biznis.rs\nPotrebno je pažljivo odabrati odgovarajuću brokersku kuću, a potom i akcije vredne ulaganja\n28.1.2021 15:57 Autor: Marko Miladinović 2\nBerzansko trgovanje nije u potpunosti nepoznato građanima Srbije. Pored mogućnosti ulaganja u akcije listirane na Beogradskoj berzi, njima se nudi i opcija učešća na...\nBerzansko trgovanje nije u potpunosti nepoznato građanima Srbije. Pored mogućnosti ulaganja u akcije listirane na Beogradskoj berzi, njima se nudi i opcija učešća na stranim berzama, preko posrednika u vidu brokersko-dilerskih društava i pojedinih banaka koje su registrovane za takvu vrstu delatnosti.\nPrema opštim odredbama Uputstva za sprovođenje odluke o uslovima i načinu obavljanja platnog prometa sa inostranstvom, objavljenom u Službenom glasniku, za kupovinu hartija od vrednosti stranih izdavalaca, rezident daje nalog kastodi banci, to jest ovlašćenom brokersko-dilerskom društvu. On tada uplaćuje pokriće (depozit) u korist posebnog namenskog računa kastodi banke ili ovlašćene brokerske kuće, dok svoja plaćanja vrši nalozima za plaćanje, uz upisivanje naziva i matičnog broja izabranog posrednika.\nKako piše u Uputstvu, kod trgovanja hartijama od vrednosti, rezident ne mora pre izvršenja plaćanja da pribavi papirologiju koja određuje osnov i dokazuje obavezu plaćanja, ali zato nalogodavac mora u ime i za račun rezidenta da pribavi odgovarajuću dokumentaciju, uz obavezu da ona bude dostavljena banci, odnosno rezidentu.\nIli, manje računovodstvenim rečnikom, fizičko lice ima pravo da odabere nekog od registrovanih brokera u našoj zemlji za zastupanje u inostranstvu.\n“Postupak trgovanja je prilično jednostavan, treba odabrati brokersku kuću koja može odigrati ulogu posrednika u trgovanju akcijama na globalnom tržištu. Njen odabir bi trebalo da se vrši u skladu sa njenom reputacijom, a svakako su preporuke drugih klijenata najbolji dokaz. Ovde je bitno napomenuti da se naši građani čuvaju velikog broja takozvanih brokerskih kuća koje postoje kod nas, a koje po principu kol centara promovišu svoje usluge, obično ne ukazujući na rizike posla koji obavljaju. Štaviše, zasnivaju se na napadnom marketingu koji obično ne radi u korist klijenata”, upozorava Nenad Gujaničić, glavni broker u brokerskom odeljenju novosadskog investicionog društva Momentum Securities.\nSvi srpski brokeri moraju da poseduju licencu koju izdaje domaća Komisija za hartije od vrednosti, a prema spisku Beogradske berze u Srbiji je u ovom trenutku registrovano 17 brokersko-dilerskih društava i šest brokera. Na ovoj listi nalazi se i devet banaka koje svojim klijentima pružaju mogućnost berzanskog trgovanja.\nMeđutim, samo jedan deo njih nudi i posredovanje na berzama u inostranstvu. U pitanju su brokersko-dilerska društva Ilirika Investments, M&V Investments, Momentum Securities, Prudence Capital, Tesla Capital i Tradewin24 (koje ne nastupa na Beogradskoj berzi), a od banaka su to Erste banka, Komercijalna i Vojvođanska banka.\nVažno je napomenuti da zainteresovani građani ne bi trebalo da započinju svoju berzansku avanturu bez minimum desetak hiljada evra odvojenih za investiranje. Prvo, iznos početnog depozita dosta varira od kuće do kuće, i kreće se od nekoliko hiljada, pa sve do 30.000 evra. Pored toga, treba uzeti u obzir i provizije za svaku obavljenu transakciju, koje se kreću od 0,2 do 1,2 procenta ili imaju fiksnu donju granicu, reda veličine nekoliko evra ili dolara, ukoliko je obim akcija kojim se trguje previše mali. Na kraju, svaka ostvarena dobit oporezuje se prema stopi od 15 odsto, prema porezu na kapitalnu dobit.\nNemoguće je precizno izbrojati koliko ulagača iz Srbije u ovom trenutku učestvuje na stranim berzama, bez uvida u poverljive spiskove klijenata ovlašćenih brokerskih kuća i banaka, ali domaći brokeri procenjuju da ih ima nekoliko hiljada i da je njihov broj posebno porastao tokom 2020. godine. Oni su, recimo, posebno tražili akcije američke kompanije Tesla.\nU svakom slučaju, njima su iz Srbije na raspolaganju sve severnoameričke, evropske i azijsko-pacifičke berze, a dijapazon akcija kojima na njima može da se trguje je ogroman.\n“Naši građani sve više trguju na stranim berzama, a naročito od prošle godine kada je i Srbiju zahvatio trend masovnijeg učešća pojedinaca u trgovanju akcijama. Nekoliko uzroka je dovelo do ove pojave – kamate su prilično niske već neko vreme i destimulišu čuvanje depozita, pandemija je donela momentalni i nagli pad cena akcija, a tokom karantina dosta građana je dobilo slobodno vreme koje su delimično iskoristili i za kupovinu akcija”, objašnjava za Biznis.rs Nenad Gujaničić.\nAKCIJE BANKE BEOGRADSKA BERZA BERZA INVESTICIJE TESLA WALL STREET\nKORONA USPORILA TRŽIŠTE NEKRETNINA U SLOVENIJI Među stranim kupcima najviše…\nNekoliko hiljada građana Srbije redovno ulaže na berzama i očekuje zaradu od…\nKakva je vaša đponuda i dali moram uplatiti neki depozit


Urednik i direktor nedeljnika "Sremske novine" Dragan Djordjević je novi član komisije za ocenu medijskih projekata u Kragujevcu, a imenovan je posle povlačenja jednog od trojice članova komisije, rečeno je agenciji Beta u Gradskoj upravi.\nDjordjević je zamenio predstavnika Udruženja novinara Srbije (UNS), novinara Ljubišu Obradovića, koji se podneo ostavku na članstvo u komisiji.\nNačelnik Gradske uprave za društvene delatnosti i poslove sa gradjanima Nikola Ribarić je agenciji Beta rekao da je Djordjević član ekspertskog tima za medije u Vladi AP Vojvodine i predlog je Poslovnog udruženja Asocijacije nezavisnih lokalnih medija “Lokal pres” iz Kragujevca.\nRibarić je potvrdio da će konkurs biti nastavljen prema utvrdjenoj proceduri i bez pomeranja rokova.\nKako je ranije preneo UNS, prvobitno imenovani Obradović je podneo ostavku zato što nije uspeo da utvrdi “suštinsku povezanost Društva novinara Niša sa medijskom scenom u Kragujevcu, niti mogućnost da dva predstavnika tog udruženja, u tročlanoj komisiji, procenjuju šta je javni interes Kragujevčana, bez obzira na njihovu dobru volju”.\nGrad Kragujevac je krajem januara, prvi put posle šest godina, raspisao konkurs za sufinansiranje projekata od javnog interesa u oblasti informisanja.\nNa prvi konkurs je prijavljeno 35 projekata, od kojih su 33 stigla blagovremeno.


Od Vojina Ćetkovića u Nevesinju zatraženo da podrži Dodikovu politiku – Kakanj-X\nPoznati beogradski glumac Vojin Ćektović odbio je nastup na svečanoj akademiji u Nevesinju zbog političkih transparenata, koje je na zahtjev organizatora odbio da mijenja reditelj Aleksandar Pejaković.\n“Kada sam saznao da se reditelj povlači, jer u umjetničkom dijelu programa moraju da budu i nekakvi transparenti, odlučio sam da ga podržim i da ne nastupam. Nisam ni vidio te natpise, a kamoli tražio da se skinu”, odgovor je Ćetkovića na tvrdnje pojedinih medija i načelnika opštine Nevesinje Milenka Avdalovića da su glumci iz Beograda tražili skidanje natpisa o mitrovdanskim bitkama.\nNačelnik opštine Nevesinje Milenko Avdalović otišao i korak dalje pa je rekao da “Ćetković više nikada neće biti pozvan u Nevesinje”, piše “BN“.\nPejaković u izjavi portalu “Srpskainfo” kaže da žalosno kako su pojedini politički manipulatori jednu plemenitu umjetničku i patriotsku ideju zlonamjerno pokušali da pretvore u skandal zarad skupljanja jeftinih političkih poena.\nPrema nezvaničnim saznanjima organizatori, opštinske vlasti, su od reditelja i glumaca tražili da se tokom svečane akademije podrži i politika koju provodi Milorad Dodik, čija vlast je i u toj opštini, saznaje “BN“.\n“Moj koncept i scenario bili su omaž svim stradalim borcima u Nevesinju. Scenografiju smo na najvišem umjetničkom nivou prilagodili formi memoraijalne akademije, upravo zbog velikog stradanja hrabrih srpskih vojnika koji su odbranili Nevesinje 1992. i 1994. godine na Mitrovdan. Upravo zbog pijeteta prema žrtavma odredili smo da je osnovna boja scenografije bude crna. Na generalnoj probi memorijalne akademije organizatori su od mene kao autora programa neprijatnim tonom tražili prekrivanje crne pozadine sa još jednim obilježjem Republike Srpske, iako su na bini već stajala obilježja Republike Srpske u vidu amblema i zastave. Svi moji dobronamjerni savjeti su naišli na negodovanje i kada sam shvatio da ne mogu da spasem umjetnički program pred direktan TV prenos, odlučio sam da se povučem”, istakao je Pejaković za “Srpskainfo“.\nMilorad DodikNevesinjeizdvojenoskandalpodrškaVojin Ćetković


Ruska berza ponovo radi, rast akcija dvocifren\nTanjug 24. marta 2022. 13:43\nMOSKVA. 24. marta (Tanjug) – Ruske akcije su uzletele danas, prvog trgovačkog dana posle skoro jednomesečne pauze, pri čemu je rast akcija proizvodnih kompanija nadoknadio oštar pad deonica Sberbanke i Aeroflota.\nVlada Rusije je 1. marta saopštila da će iz Nacionalnog fonda bogatstva (NWF) usmeriti do 1.000 milijardi rubalja (10,5 milijardi dolara) na kupovinu ruskih akcija koje je uzdrmala masovna rasprodaja prošlog meseca, ali nije poznato da li je taj novac već kanalisan na tržište kapitala, a iz Ministarstvo finansija nidu odmah odgovorili na zahtev za komentarom, prenosi Rojters.\nNa Moskovskoj berzi je danas samo delimično obnovljeno trgovanje akcijama, pošto su na snazi i dalje ograničenja trgovine sa strancima i zabrana „šortovanja“ ruskih akcija (špekulativna trgovina gde investitor ‘pozajmi’ od brokera akcije za koje očekuje da će pasti, proda ih po aktuelnoj ceni, a kad im cena padne ponovo ih kupi, ostvari profit i u utvrđenom roku ih vrati brokeru uz dogovorenu proviziju).\nReferentni indeks MOEX skočio je za više od 11 posto na jutarnjem trgovanju, ali je kasnije smanjio deo dobitaka i u plusu je za 4,4 posto, na 2.580 poena u odnosu na sredu. Trgovanje akcijama denominovanim u dolarima, čiju vrednost meri indeks RTS, obustavljeno je.\nNajveći skok cena zabeležile su akcije energetskih kompanija, poput proizvođača gasa Novateka, naftne kompanije Rosnjeft i Lukoil, kao i gasni gigant Gasprom, koje su porasle u raspo0nu od 10 do 20 posto.\nAkcije rudarskog giganta Nornikla su takođe ojačale za 10 procenata.\nS druge strane, akcije vodećeg avio-prevoznika Aeroflota su potonule za oko 20 procenata na početku trgovanja, da bi zatim smanjile gubitak na 16 odsto, dok je drugi po veličini ruski zajmodavac, banka VTB, koja je pod sankcijama Zapada, pala za oko 5,0 odsto.\nRuska rublja je nastavila oporavak, ojačavši za 2,0 procenta i trgije se na nivou blizu 96 rubalja za dolar na Moskovskoj berzi. Nacionalna valuta Rusije je juče dostigla najjači nivo prema dolaru u poslednje tri nedelje od 94,975 rubalja za dolar, nakon što predsednik Vladimir Putin saopštio da će zemlja ubuduće prodavati svoj gas „neprijateljskim“ državama samo za rublje.\nU odnosu na evro, rublja je porasla za 2,5 posto na 105,29, nastavljajući da se penje sa istorijskog minimuma od 132,4 rublje za evro koji je zabeležila na trgovanju u Moskvi ranije ovog meseca, navodi Rojters.


Crvena zvezda predstavila reforme Super lige – Nadlanu.com\nObjavljeno 21. juna 2011. / 15:06:08\nBEOGRAD, 21. juna 2011. (Beta) – Fudbalski klub Crvena zvezda u sredu je predstavio predlog reforme Super lige Srbije koji, kako je rečeno, sadrži "stroža pravila".\nBEOGRAD, 21. juna 2011. (Beta) – Fudbalski klub Crvena zvezda u sredu je predstavio predlog reforme Super lige Srbije koji, kako je rečeno, sadrži „stroža pravila“.\nČlan radne grupe koja je sastavila predlog, Stefan Pantović, rekao je da će uslovi koje klubovi moraju da ispune za licencu biti „posedovanje osnovne infrastrukture – stadiona, reflektora i drugog, bankarska garancija za slučaj ispadanja iz takmičenja, i podrška lokalne samouprave“.\n„Ko hoće da se takmiči u Super ligi, mora da se angažuje za nalaženje finansija i podrške lokalne samouprave. Moramo svi da budemo svesni da je fudbal danas, ipak, biznis“, kazao je Pantović novinarima na stadionu Crvene zvezde.\nOn je dodao da bi naredne tri godine bile „prelazni period“ za uvodjenje „strožih pravila“ u to takmičenje.\nCilj reforme Super lige, rečno je u Crvenoj zvezdi, jesu „bolje funkcionisanje lige, povećanje prihoda klubova i Zajednice, uvodjenje većeg broja sponzora u takmičenje, povećanje broja gledalaca na stadionima, uredjenje infrastrukture na stadionima i promocija fudbala“.\nFilm Džordža Klunija otvara Mostru


Jesen nam je u Hub-u: dobro došla! - Global Thinkers Hub\nJesen nam je u Hub-u: dobro došla!\nPrelaz između godišnjih doba često je tegoban i mučan za mnoge, bilo zbog meteoropatskih posledica po zdravlje, bilo zbog navikavanja na nove vremenske prilike, izvlačenja sezonske garderobe iz ormara, kompletnog čišćenja kuće koja nikako nije na listi omiljenih stvari. Ipak, ovaj prelaz od dugih letnjih dana i vrelih noći ka većinom tmurnim danima koji svakodnevno teraju na pomisao „i danas bih najradije ostao kod kuće“, pada mnogima nekako najteže. Seta, mrzovolja, zamišljenost, nezainteresovanost, nedostatak motivacije…samo su neki od posledica koje se jave. Global Thinkers Hub je mislio na to i pobrinuo se da septembar bude mesec ispunjen raznovrsnim događajima i da jesen u Beču bude dočekana na veseo i edukativan način.\nMesec je započeo odom jednom od srpskih književnih velikana – Branku Ćopiću – na dvodnevnom simpozijumu organizovanom od strane profesora srpskog jezika Branka Tošovića i Tijane Milenković, a pod pokroviteljstvom Global Thinkers Hub-a u čijim je prostorijama održan skup. Okupljeni ljubitelji klasika poput „Orlovi rano lete“, „Bašta sljezove boje“ i „Ježeva kućica“ iz nekoliko evropskih zemalja uživali su u diskusijama o Ćopićevom stvaralaštvu, kao i istorijskom obilasku austrijske prestonice. Simpozijumu su, između ostalih, prisustvovali i održali govore ambasador Srbije u Austriji Nebojša Rodić i predsednica Global Thinkers Hub-a Martina Đokić.\nOsnivačica Global Thinkers Hub-a\nAmbasador Srbije o svojoj ljubavi prema Ćopićevim delima\nNa krilima ovog uspešnog skupa sredinom meseca organizovano je druženje učesnika prethodnih NLP edukacija i njihovih prijatelja. Glavna tema diskusije bili su praktični, ali i oni manje korisni svakodnevni rituali, pri čemu je zaključeno da je za nastajanje svake navike dovoljno početi usvajati je pet minuta dnevno – laganim tempom i bez previše ulaganja i forsiranja do novih navika.\nTakođe, motivacije i ideja nije izostalo ni kada je druženje sa medijima u pitanju – kišni dani nisu omeli sastanak i upoznavanje sa predstavnicima časopisa “Kosmo” i portala “Vesti”, a intervjui će u narednom periodu biti objavljeni u ovim medijima.\nRazvijanje novih kreativnih veština, ali i rešavanje porodičnih odnosa koji mogu biti uzrok zastoja na mnogim životnih poljima je ono na šta je stavljen fokus krajem meseca, i to kroz radionice “Porodične konstelacije”, pod predavačkom palicom dr Katarine Rakite, i “Njegovo veličanstvo Akvarel” koju je održao slikar Zoran Suvajac. Učesnici su radionice napustili puni utisaka, novih znanja i vedrog duha, a Global Thinkers Hub će ponovo biti njihov domaćin 26. oktobra.\nNakon brojnih septembarskih dešavanja, oktobar je već tu, sa izgledom da bude još uzbudljiviji – ovaj mesec obeležiće početak devetomesečne NLP Practitioner i Master edukacije u Beču, kao i NLP Practitioner grupe u Rijeci, kroz saradnju sa Petrom Čutuk. Najzad, u okviru celomesečne manifestacije “Dani Srbije i Srpske u Austriji” Hub će imati čast da 9. oktobra bude domaćin izložbe Narodne univerzitetske biblioteke Republike Srpske “Stripovijetke po motivima Petra Kočića”.\nObojite svoju jesen novim znanjima i priključite se nekom od predstojećih programa – Hub će Vas dočekati raširenih ruku!


Bosanac poklonio svoju zemlju Josephu Bidenu\nHazim Imamović iz gradića Olova u središnjoj Bosni toliko je oduševljen i ganut govorom što ga je u parlamentu Bosne i Hercegovine u utorak održao američki potpredsjednik Joseph Biden da mu je odlučio darovati dio zemlje koju posjeduje. "Nadam se da će Biden i njegovi doći ovamo i izgraditi vikendicu. To će biti lijepo mjesto za njega i njegove potomke", kazao je Imamović. Ovaj 52-godišnji bivši pripadnik Armije BiH, ganut pozivom što ga je Biden uputio bosanskohercegovačkim čelnicima poručivši im da je vrijeme da se okane nacionalizma i okrenu budućnosti, kazao je kako je na ovakav postupak motiviran jer je Biden "jako dobar čovjek". "Zemlja je jedino što imam, no on može izabrati koju god parcelu želi", kaže Imamović dodajući kako to obećanje ne dolazi u pitanje jer će, čak i kada bi on umro, njegovi sinovi ispuniti taj zavjet. Imamović je kazao kako je oduševljen govorom amerićkog potpredsjednika jer je "on jedini realno i pošteno govorio". "Jednostavno, ispunio mi je dušu", kazao je Imamović objašnjavajući kako sada čeka da mu se jave iz američke Ambasade u Sarajevu da bi obavili formalnosti vezane uz uknjižbu zemljišta na ime američkog potpredsjednika.


Raznovrstan sportski program i elektronska žurka povodom Svetskog dana mladih\nDatum kreiranja 10 avgust 2018\nPovodom svetskog dana mladih koji se na različite načine obeležava u celom svetu, Kancelarija za mlade opštine Apatin u saradnji sa opštinskom upravom organizovala je sportski program u okviru kog će se učesnici takmičiti u odbojci na pesku, basketu i fudbalu na pesku.Planirano je da se ekipe podele u dve grupe u kojima će se međusobno takmičiti u sve tri discipline.\nPobednici grupa bi se u polufinalima ukrstili sa drugoplasiranima iz druge grupe, a polufinale i finale bi odlučili pobednici u dve od tri discipline. Takmičenje bi u polufinalu i finalu išlo po redosledu: odbojka, basket i eventulna majstorica u fudbalu. Svaka ekipa treba da ima četiri člana, tri koja se takmiče i jedna rezerva. Obavezno je da u svakom trenutku jedan član ekipe na terenu mora biti žensko.\nTurnir će se održati u subotu 11.08.2018 od 10 časova na terenima kod restorana „Plava ruža“. Od 21:00 h, na plaži, startuje velika žurka elektronske muzike, sa izmeštenom binom, vrhunskim osvetljenjem i ozvučenjem. Pred apatinskom publikom nastupiće: Fakir, Mischo Kerkez, Toda i Strahinja Spremo.\nYou are here: PočetnaVESTIRaznovrstan sportski program i elektronska žurka povodom Svetskog dana mladih


RTCG - Radio Televizija Crne Gore - Nacionalni javni servis :: Region :: Za informacije o ubistvu Šenavičiusa 27.500 €\nRASPISANA NAGRADA 27. 09. 2013. 13:54 >> 14:01 0\nZa informacije o ubistvu Šenavičiusa 27.500 €\nMisija EULEX-a je raspisala nagradu 27.500 hiljada eura ili tri miliona dinara za informaciju koja bi vodila do hapšenja počinioca ili počinilaca ubistva pripadnika EULEX-a, Litvanca Audriusa Šenavičiusa.\nNa konferenciji za novinare održanoj u severnom dijelu Mitrovice, predstavnici policije i tužilaštva su saopštili i da istragu vodi mješovita ekipa 20 iskusnih radnika Kosovske i EULEX policije.\nGlavni tužilac iz EULEX-a u STRK koji radi na ovom predmetu Paskal Persons je uputio apel građanima da sarađuju u istrazi.\n„Lično apelujem na bilo koga ko je vidio nešto, da to kaže. Ukoliko ste vidjeli išta neuobičajeno – bez obzira koliko vam nebitno to izgledalo – molimo vas da to prijavite, policiji ili EULEX-u . Sve što budete rekli, ostaće u najstrožem poverenju”, rekao je Persons.\n„Svaki dan moji službenici rade direktno sa EULEX-ovom ekipom. Želim da se zahvalim službenicima koji od prošle nedelje neumorno rade na pokušajima da reše ovaj zločin. KP je u regionu u kojem je počinjen zločin postavila kontrolne punktove i ide od vrata do vrata, pitajući da li je neko video nešto što bi moglo da se poveže za zločinom”, rekao je Đurić.\nAndrju Karni, koji radi na ovom predmetu, predstavnicima medija objasnio je istragu na terenu, koja je trenutno u toku.\n„Istražiteljima iz Operativne grupe za Mitrovicu je na dan ubistva pritekla u pomoć ekipa iz EULEX-ove Jedinice za istragu organizovanog kriminala. Iz EULEX-a je angažovano 20 stručnih istražitelja, i svakodnevno radimo zajedno sa KP. Zadatak istražitelja biće da istraže svaku pojedinačnu liniju istrage do njenih zaključaka”, rekao je karni.


Četvrti put sprečeno prinudno iseljenje porodice Ninić - Novi Sad\nČetvrti put sprečeno prinudno iseljenje porodice Ninić\n19:07:00 31.07.2019, Komentara: 0\nNovi Sad - Prinudno iseljenje porodice Ninić iz Tanurdžićeve palate zbog duga prema banci sprečeno je danas zbog procene policije da nije bezbedno.\nfoto: Združena akcija Krov nad glavom Novi Sad\nPolicija je rano jutros došla u Modene 1 kako bi obezbedila sprovođenje prinudnog izvršenja, četvrto po redu, s obzirom na to da su prethodna tri sprečena zahvaljujući aktivistima Združene akcije „Krov nad glavom“.\nNajavljeno je da će porodicu iz stana iseliti izvršiteljka Jasna Anđelić uz pomoć policije i uz asistenciju bravara, koji se pojavio nešto pre 10 sati. Izvršiteljka je stigla oko 10 časova i ušla u zgradu, uz zahtev da mediji ne snimaju. Aktivisti „Krov nad glavom“ bili su prisutni sve vreme u zgradi, kao i ispred nje, držeći transparente. Okupila se i nekolicina građana, a vremenom i desetak policajaca, s maricom.\nU toku boravka izvršiteljke, Slobodanka Ninić, zbog čije bolesti je porodica i kasnila sa otplatom kredita u iznosu od dve rate, izašla je na prozor, preteći da će skočiti. Ubrzo je na lice mesta stigla vatrogasna ekipa, ali nije bilo potrebe za intervencijom jer je policija ubrzo procenila da se izvršenje mora odložiti.\nOva porodica je 2007. godine uzela kredit od 94.500 evra, a do danas su banci platili na ime kamata i glavnice manje od 80.000 evra i imaju još dug od 81.000 evra. Oni su se tokom godina našli u problemu sa otplatom kredita zbog bolesti Slobodanke Ninić i smanjenja prihoda, a onda je Erste banka, kako navode, zbog duga januara ove godine angažovala izvršitelja Jasnu Anđelić. U postupku koji je usledio, stan je uz procenu da vredi 120.000 evra prodat na licitaciji za 84.500 evra plus troškovi postupka i sada je usledilo iseljenje.\nPunomoćnica porodice Ninić Mirjana Jovanović Tomić kaže za 021 da je kupoprodajni ugovor zaključen uz učešće dva kupca za ovu nekretninu suprotan prinudnim propisima, te da se iza cele priče krije, kako kaže, zelenašenje.\n- Jedan od kupaca na licitaciji je primalac socijalne pomoći, dok je drugi registrovan kao učesnik na mnogim licitacijama gde su u pitanju nepokretosti. Ovo je obrazac po kojem se na javnim licitacijama u kojima se prodaju stanovi u postupku prinudne naplate pojavljuju isti kupci - navodi Jovanović Tomić.\nInače, porodica je podnela krivičnu prijavu protiv izvršitelja i kupaca, kao i tužbu za utvrđivanje ništavnosti kupoprodajnog ugovora.\nIzvor: 021, N1


Počeo festival Slobodna zona -\nХоумвестиPočeo festival Slobodna zona\nNovember 8, 2018 cp_far вести, култура 0\nU Beogradu, Novom Sadu i Niš sinoć je počeo 14. Filmski festival “Slobodna zona”. U sva tri grada, na svečanom otvaranju premijerno je prikazan film “Leto” ruskog pozorišnog i filmskog reditelja Kirila Serebrenikova.\nFestival je u Beogradu u Kombank dvorani otvorio poverenik Rodoljub Šabić.\nBaš u danu kada će srpska publika prvi put videti film “Leto”, u Moskvi je autoru – Kirilu Serebrenikovu, počelo suđenje.\nOn je više od godinu dana u kućnom pritvoru, a na teret mu se stavlja da je proneverio državni novac u neprofitnoj organizaciji “Sedmi studio”, čiji je osnivač.\nSerebrenikove pristalice i međunarodna javnost smatraju da je proces politički motivisan, jer je poznati reditelj žestok kritičar ruskog predsednika Vladimira Putina. Sam Serebrenikov odbacio je sve optužbe uz konstataciju da su “besmislene”.\nПриключи турнето на Свободна зона в Димитровград Projekcijom filma „Neruda“ počelo gostovanje „Slobodne zone“ u Dimitrovgradu Първия Царибродски кино и тв фестивал бе открит снощи в Димитровград Гран при и специално отличие за ансамбъл „Розова долина“\nOdlukom predsedništva Udruženja filmskih glumaca Srbije, nagrada “Pavle Vuisić”, za izuzetan doprinos umetnosti glume u domaćem igranom filmu i njemu sličnim medijima – nagrada za životno delo za 2018. godinu, dodeljuje se Radošu Bajiću. Nagrada […]\nNovember 27, 2017 cp_far 0\nMinistar kulture i informisanja Vladan Vukosavljević razgovarao je danas sa predstavnicima Grupe za slobodu medija o njihovim zahtevima za poboljšanje medijske situacije u Srbiji, prenosi agencija Beta. Ministarstvo kulture i informisanja saopštilo je da je […]\nU Novom Sadu diskusija o medijskim slobodama i primeni novih medijskih zakona\nOkrugli sto o medijskim slobodama, sufinansiranju medija i ulozi i nezavisnosti javnih servisa biće održan u utorak 14. juna u 12:30 sati u Medija centru Vojvodine u Novom Sadu. Na okruglom stolu govoriće predsednik […]


FK Pčinja iz Trgovišta niže nove pobede – Info Centar Juga\nPčinjski okrug Sport Srbija Trgovište Vesti\nFK Pčinja (Trgovište), kako je završio jesenji deo prvenstva nadmoćno, na vodećoj poziciji u Zoni „Jug“, tako je i u nastavku do prekida nanizao još dve pobede. Sa skorom od 17 pobeda i jednim porazom, sa impozantnom gol razlikom (60:18), najuspešniji su zonaš u četvrtom rangu takmičenja. Posebno im je draga ubedljiva pobeda u derbiju nad Vranjskom banjom (9:0), koji su ih potcenili i za to bili žestoko kažnjeni. Upravo su Vranjancima na tabeli odmakli deset bodova, i trener Branislav Stošić žali što se prvenstvo nije odigralo do kraja, jer su planirali da na kraju ostave protivnike za čitavih 20 bodova.\n„Igramo otvoreno i napadački, i pored 17 pobeda i 60 golova u mreži rivala, stvorili smo još 25 takozvanih zicer prilika za postizanje gola. Pored ubedljivog trijumfa nad Vranjancima, draga mi je pobeda protiv iskusnog sastava domaćina u Žitorađi“ – kaže sedamdesettrogodišnji trener Branislav Stošić, koji je stigao u Trgovište na poziv ambicioznog predsednika opštine Nenada Krstića.\nAdministrativnim propustom u prethodnoj sezoni su kažnjeni oduzimanjem bodova, i to je iskoristila Vlasina da se vine među srpskoligaše. U tekućem prvenstvu ništa nisu prepustili slučaju, uredno su vodili evidenciju kartona, i bili primer dobro organizovanog kluba. Jedan od najstarijih trenera u srpskom fudbalu, pored ogromnog iskustva, najviše ceni rad, red i disciplinu. Teži skladu u timu i, kako naglašava, mora da se zna ko šta radi.\n„Ovo je prvenstveno uspeh timskog pristupa igri, posvećenost svakog pojedinca kolektivnom duhu. Ne dozvoljavam javašluk, i samo sto posto spreman igrač može računati na dres prvotimca. U rotaciji sam imao 16-18 igrača, od toga su se izdvojila šestorica bonusa, koji će nam dobro doći u Srpskoj ligi – objašnjava stručnjak koji je za 40 godina trenerskog staža osvojio sa ekipama deset titula, računajući najnoviju u Trgovištu. Uspešno je još radio u Radniku iz Sudulice (više puta ga uvodio u viši rang), Kosanici (Kuršumlija), Budućnost (Orašje)…“\nPredsednik kluba Miodrag Đorđević je, što je interesantno, aktivan igrač i jedan od najpouzdanijih poluga u ekipi trenera Stošića. Nekadašnji internacionalac u Bugarskoj i u 34 godini igra mladalački, baš kao njegov godinu dana mlađi brat Bojan. Pčinja nema mlađe kategorije i mlađa nadarena deca treniraju u redovima Dinama iz Vranja. Nekada se Trgovište nije moglo pohvaliti zadovoljavajućom infrastrukturom, da bi danas posedovali jedan od najkvalitetnijih terena u ligi.\nKako nam je rekao Stošić, opština je klubu dodelila drugu lokaciju za izgradnju novog stadiona.\nTuristička organizacija Opštine Medveđa organizuje „SEDNICE“ (POSELA)\nPRIJAVITE NELEGALNU GRADNJU\nTeraSteel Srbija obeležava svoju prvu godišnjicu rada i pokreće novu proizvodnu liniju u fabrici u Leskovcu.


„Luka te vidi i kada te ne vidi“ /video/ - Sputnjik Srbija\n11:43 18 April 2021\n„Luka te vidi i kada te ne vidi“ /video/\n09:12 23.03.2021 Preuzmite kraći link\nLuka Dončić je bio potpuna enigma za američku košarkašku javnost, analitičari nisu mogli da veruju da je momak od 18 godina bio najbolji igrač Evrolige, sumnjali su u njegove kvalitete, ali on iz dana u dan nastavlja da pomera sopstvene granice.\nPoredio je Greg, poredi i Rađa: Dončić podseća na Bodirogu /video/\nMladi Slovenac u svojoj trećoj sezoni u NBA ligi oduševljava lucidnošću, lakoćom igre, novim načinima za postizanje poena, ali i dodavanjima koje niko ne može da predvidi, čak ni njegovi saigrači.\nDorijan Fini-Smit, krilni košarkaš Dalas Meveriksa, govorio je o čudesnom osećaju za asistenciju koji poseduje Dončić.\n„On uvek može da me pronađe. Na prethodnoj utakmici me je proigrao, a da nisam mogao ni da očekujem da će se lopta naći u mojim rukama. Dok igrate sa njim nikada ne znate kada tačno gleda u vas. On te vidi i kada te ne vidi“, istakao je Fini-Smit.\nDončić u aktuelnoj sezoni beleži nešto više od devet asistencija po utakmici, uz 28,5 poena i 7,6 skokova.\n► Hrvat „folirao“ pa napao mladog srpskog košarkaša\n► Sve se namešta da Jokić ispiše istoriju srpske košarke u Americi


Zajecar – Page 5 – Knjaževačke vesti\nHome / Zajecar (page 5)\nPreusmerenje saobracaja kroz Knjazevac\nZbog radova na mostu preko reke Crni Timok, neposredno pre ulaska u tunel na deonici Selište – Gamzigradska banja, na magistralnom putu M-5 Paraćin – Zaječar, saobraćaj je potpuno obustavljen do petka 12.juna, do 17 sati. Vozači koji idu iz ...\nZaječarska Gitarijada ove godine biće održana od 23. do 25. jula, i to na dve lokacije, na zaječarskom trgu i pomoćnom igralištu fudbalskog kluba Timok. Ulaz će biti slobodan za sve, a zvezda 43. Gitarijade bice američki muzicar, gitarista i ...\nU Zajecaru Lopovi odneli celu baštu!\nZAJEČAR – Iz dvorišta Milinke – Mime Popović u ulici Hajduk Veljkovoj 38, u centru Zaječara lopovi su pre nekoliko noći odneli na desetine velikih saksija raznog cveća vrednih blizu 500 evra. Osim Milinkine, lopovi su opelješili i baštu njene ...\nRADNICI „VODOVODA“ STUPILI U JEDNOČASOVNI ŠTRAJK UPOZORENJA ZAJEČAR – Radnici JKP „Vodovod“ u Zaječaru danas su stupili u jednočasovni štrajk upozorenja kako bi skrenuli pažnju nadležnim organima na akumulirane probleme u ovom preduzeću. Štrajkački odbor je poslao svoje zahteve rukovodstvu ...\nZaječarski Centar za poljoprivredna i tehnološka istraživanja počeo je realizaciju ugovora sa italijanskom firmom Tersa, potpisanim krajem januara, kojim se ova naučna ustanova obavezala da ispita mogućnost uspevanja tropske biljke miskantus u našim uslovima, a potom i da je proizvodi ...\nIzujedani Zajecarci tuže grad\nVIŠE OD 20 GRAĐANA TRAŽI ODŠTETU OD GRADSKE UPRAVE ZAJEČAR Zaječarci tvrde da gradska komisija namerno odugovlači s rešavanjem njihovih zahteva kako bi sprečila odlivanje milionske sume iz kase ZAJEČAR – Više od 20 Zaječaraca podnelo je tužbu Opštinskom sudu ...


Evropska konvencija o ljudskim pravima i Turska - Danilo Ćurčić - Peščanik - Dev\nVeć u noći kada je postalo jasno da je propao pokušaj državnog udara u Turskoj, otvorilo se pitanje poštovanja ljudskih prava i posledica po sve one za koje se sumnja da su povezani sa pokušajem državnog udara. Nedugo potom čule su se i najave o ponovnom uvođenju smrtne kazne, a pojavili su se i prvi izveštaji u kojima se govori o brutalnosti prema onima koji su pokušali nasilno svrgavanje vlasti u Turskoj. Dragana Boljević je nedavno u tekstu koji je preneo Peščanik pojasnila kako državni udar u Turskoj tek počinje, kako zbog prethodnog premeštaja hiljada sudija tako i zbog najnovije smene 2745 sudija i tužilaca manje od 12 sati od pokušaja držvnog udara. Sva je prilika da je na delu uspostavljanje sudske vlasti koja će u potpunosti biti lojalna predsedniku Erdoganu i njegovoj partiji. Povrh svega, 20. jula proglašeno je vanredno stanje a Turska je poslala zvanično obaveštenje Generalnom sekretaru Saveta Evrope Torbjornu Jaglandu o odstupanju od pojedinih odredaba Evropske konvencije o ljudskim pravima u vreme vanrednog stanja. Da li sve ovo zabrinjava? Apsolutno.\nTim povodom podsetimo se obaveza koje Turska (i svaka druga zemlja članica Saveta Evrope) ima u skladu sa odredbama Konvencije.\nPođimo prvo od apsolutno netačne informacije da Turska „suspenduje primenu Evropske konvencije o ljudskim pravima“. Za ovo su delimično zaslužni kako pojedini turski zvaničnici koji su naveli da je proglašenje vanrednog stanja i „suspenzija Konvencije“ isto ono što je i Francuska uradila nakon terorističkih napada u Parizu, ali takođe i brojni inostrani i domaći mediji koji su preneli prilično bombastičan naslov o turskoj suspenziji Konvencije.\nGeneralni sekretar Saveta Evrope u četvrtak je primio notifikaciju Turske u skladu sa članom 15. Evropske konvencije o ljudskim pravima kojom se suspenduje primena pojedinih odredaba Konvencije zbog vanrednog stanja. Posebno je bitno napomenuti da u skladu sa odredbama Konvencije suspenzija primene čitavog dokumenta nije moguća, osim u slučaju da Turska ne odluči da otkaže Konvenciju u skladu sa članom 58. i po proteku roka od šest meseci, što je malo verovatno.\nObaveštenje koje je Turska poslala Generalnom sekretaru Saveta Evrope ni u kom slučaju ne podrazumeva da Turska ima odrešene ruke za kršenje ljudskih prava. Imajući u vidu da odstupanje od odredaba Konvencije u vreme vanrednog stanja samo po sebi podrazumeva ograničavanje garantovanih ljudskih prava, uslovi za primenu ovog člana Konvencije strogo su propisani.\nČlan 15. Evropske konvencije za zaštitu ljudskih prava i osnovnih sloboda propisuje da u doba rata ili druge javne opasnosti koja preti opstanku nacije, svaka država članica može da preduzme mere koje odstupaju od njenih obaveza po Konvenciji u najnužnijoj meri koju iziskuje hitnost situacije. Ovo odstupanje ne može da bude u suprotnosti sa drugim obavezama koje država članica ima prema međunarodnom pravu. Isto tako, odstupanje u vreme vanrednog stanja ni pod kojim uslovima ne dozvoljava odstupanje od garancija koja se tiču prava na život (osim u pogledu smrti prouzrokovane ratnim postupcima, gde treba imati u vidu da Turska nije u ratnom stanju!), kao ni od člana 3. kojim se garantuje zabrana mučenja, nečovečnog i ponižavajućeg postupanja, člana 4. stav 1. kojim je propisana zabrana ropstva ili držanja u ropskom položaju i člana 7. koji garantuje kažnjavanje isključivo na osnovu zakona. Takođe, u skladu sa Protokolom broj 7 uz Evropsku konvenciju zabrana suđenja ili kažnjavanja dvaput u istoj stvari ne može se ograničiti u vreme vanrednog stanja.\nVerovatno i najvažnije u čitavoj zabuni oko najave ponovnog uvođenja smrtne kazne jeste to da je Turska 2006. godine ratifikovala Protokol broj 13 uz Evropsku konvenciju o ljudskim pravima kojim se garantuje da se niko ne može osuditi na smrtnu kaznu ili pogubiti. Ovim Protokolom je eksplicitno navedeno da se prethodna odredba ne može suspendovati na osnovu člana 15. Konvencije. Dakle – smrtna kazna, uz sve najave turskih vlasti da će dati narodu šta želi (smrt izdajnicima!) nikako i ni pod kojim uslovima ne može biti uvedena u skladu sa postojećim pravnim okvirom koji se primenjuje.\nObaveštenje koje je Turska poslala ne znači da Evropski sud za ljudska prava nema nikakve nadležnosti zbog proglašenog vanrednog stanja u ovoj zemlji. Naprotiv, Sud će, kao i do sad, u pojedinačnim slučajevima koji stignu do njega procenjivati poštovanje ljudskih prava, mere koje turske vlasti primenjuju i njihovu proporcionalnost, odnosno da li se rezultati za prevazilaženje okolnosti koje prete opstanku nacije mogu postići manje restriktivnim merama od onih koje su primenjene. Državama članicama Saveta Evrope se u slučajevima vanrednog stanja ostavlja široko polje slobodne procene koje i kakve će mere primeniti ali, kako je Sud u nekoliko slučajeva već ranije utvrdio – ovo polje ni u kom slučaju nije neograničeno. Imajući to u vidu za precizniju procenu poštovanja ljudskih prava u Turskoj ključno će biti videti kako će izgledati dekreti kojima će se uvoditi ove mere, odnosno da li su njima predviđeni mehanizmi za zaštitu ljudskih prava.\nU prethodnoj godini Ukrajina je odstupila od pojedinih odredaba Konvencije zbog sukoba koji traje pretežno na istoku zemlje a Francuska je učinila isto zbog akcija koje se preduzimaju posle terorističkih napada koji se se dogodili u Parizu u novembru 2015. godine. Zanimljivo je primetiti kako su turske vlasti u pokušajima da odgovore na zabrinutost zbog potencijalnog kršenja ljudskih prava u vreme vanrednog stanja potegle slučaj Francuske koja je takođe uvela vanredno stanje i obavestila Savet Evrope o odstupanju od primene odredaba Konvencije. Ovakva vrsta paralele teško da može da bude primerena. Pre svega zato što već sada postoje brojni izveštaji međunarodnih i domaćih nevladinih organizacija o povredama ljudskih prava u vreme vanrednog stanja u Francuskoj. Pored toga, u Francuskoj tokom trajanja vanrednog stanja (koje je nedavno produženo velikom većinom glasova za novih šest meseci) nije predviđena mogućnost donošenja predsedničkih dekreta koji ne podležu kontroli ustavnosudske vlasti. Francuski slučaj ne uključuje ni skoro desetine hiljada hapšenja, pritvora, otkaza ili drugih mera odmazde prema onima za koje se sumnja da su umešani u aktivnosti koje prete „opstanku nacije“.\nNa kraju, imajući u vidu već pomenute premeštaje preko 9000 i najnovije smene preko 2700 sudija i tužilaca ostaje pitanje koja i kakva sudska vlast će vršiti kontrolu proporcionalnosti mera koje turske vlasti primenjuju nakon neuspelog državnog udara? Derogacija pojedinih odredaba Konvencije u vreme vanrednog stanja neće više nikog ostaviti neodlučnim u pogledu poštovanja ljudskih prava u Turskoj.


Šefovi diplomatija EU danas o Srbiji, Kosovu i BiH – Nadlanu.com\nŠefovi diplomatija EU danas o Srbiji, Kosovu i BiH\nBRISEL, 13. decembra 2010. (Beta) – Šefovi diplomatija Evropske unije će danas istaći napredak Srbije ka uključivanju u redove evropske dvadesetsedmorice, "uključujući dobijanje statusa kandidata za članstvo, čim svi za to nužni uslovi budu ispunjeni".\nBRISEL, 13. decembra 2010. (Beta) – Šefovi diplomatija Evropske unije će danas istaći napredak Srbije ka uključivanju u redove evropske dvadesetsedmorice, “uključujući dobijanje statusa kandidata za članstvo, čim svi za to nužni uslovi budu ispunjeni”.\nSavet ministara EU navodi da je krajem oktobra naložio Evropskoj komisiji da izradi “mišljenje” o spremnosti Srbije za kandidaturu za članstvo u EU i naglašava da će “ponovo razmotriti to pitanje pošto dobije mišljenje”.\nTo se navodi u pripremnim dokumentima ministarskog zasedanja EU, u koje je imala uvida agencija Beta, a u kojima se podvlači da su reforma pravosuđa, suzbijanje korupcije, organizovanog kriminala, kao i “poboljšanje poslovnog okruženja” neophodni uslovi za novi korak Srbije ka ugrađivanju u evropske strukture.\nMinistri će dati ocenu izbora na Kosovu i od visoke predstavnice Ketrin Ešton dobiti izveštaj o pripremama i naporima koje ona ulaže za pokretanje dijaloga Beograda i Prištine.\nPrema izvorima Evropske komisije (EK), Evropska unija se snažno zalagala za to da se dijalog Beograda i Prištine pokrene već do decembra.